Blaze7451/Wiki-th-20250601 huggingface dataset:
วัดพระธาตุดอยจอมทอง

วัดพระธาตุดอยจอมทอง หรือวัดพระธาตุดอยทอง (หรือวัดพระธาตุดอยตอง ตามสำเนียงคนเชียงราย) เป็นหนึ่งในพระธาตุ 9 จอม ตั้งอยู่ใน อำเภอเมืองเชียงราย จังหวัดเชียงราย เป็นวัดเก่าแก่ และถือเป็นปูชนียสถานแห่งหนึ่งใน “เก้าจอม” ของสถานที่อันเป็นมงคลนามของจังหวัดเชียงราย โดยวัดพระธาตุดอยจอมทองนี้ สันนิษฐานว่าสร้างก่อนที่พญามังรายมหาราชจะเสด็จมาพบพื้นที่บริเวณนี้ และโปรดให้สร้างเมืองเชียงรายในปี พ.ศ. 1805 โดยตามประวัติที่มีการกล่าวถึงวัดพระธาตุดอยจอมทองระบุว่าสร้างขึ้นในรัชสมัยพญาเรือนแก้ว เจ้าผู้ครองเมืองไชยนารายณ์ (บริเวณอำเภอเวียงชัยปัจจุบัน) นี พ.ศ. 1483 โดยในการสร้างวัดครั้งนั้น ได้มีการสร้างองค์พระเจดีย์ประธานของวัดขึ้นเพื่อเป็นที่ประดิษฐานพระบรมสารีริกธาตุของสมเด็จพระสัมมาสัมพุทธเจ้า ที่พระมหาเถระชาวลังกาได้นำมาถวายแด่พญาพังคราชแห่งเมืองโยนกนาคพันธุ์ ซึ่งพญาพังคราชได้โปรดให้แบ่งพระบรมสารีริกธาตุออกเป็น 3 ส่วน และนำไปประดิษฐาน ณ พระบรมธาตุเจดีย์ที่สำคัญของจังหวัดเชียงรายในปัจจุบัน ได้แก่ พระมหาชินธาตุเจ้าดอยตุง พระธาตุจอมกิตติ และพระธาตุดอยจอมทองแห่งนี้

**ลักษณะโดยทั่วไป**
พระประธานในพระวิหารพระธาตุดอยจอมทอง
พระเจดีย์ประธานของวัดพระธาตุดอยจอมทอง มีลักษณะเป็นเจดีย์ล้านนาพุกาม องค์ประกอบของเจดีย์ส่วนฐานมีลักษณะเป็นฐานปัทม์หกเหลี่ยมยกสูง องค์เจดีย์มีลักษณะเป็นชั้นบัวถลารับองค์ระฆัง ส่วนยอดประกอบด้วยบัลลังก์ ปล้องไฉน ปลียอด และมีฉัตรอยู่ชั้นบนสุด องค์เจดีย์หุ้มด้วยทองจังโกฏิ เหมือนกับพระเจดีย์อื่นๆในภาคเหนือ ทำให้เกิดความสวยงามและยังสามารถป้องกันการเกิดตะไคร่น้ำ และป้องกันการเกิดวัชพืชบนองค์เจดีย์ด้วย
สถานที่สำคัญอีกแห่งหนึ่งภายในวัดพระธาตุดอยจอมทองคือพระวิหาร โดยมีลักษณะเป็นพระวิหารแบบร่วมสมัย ระหว่างศิลปล้านนาและรัตนโกสินทร์ มีองค์ประกอบที่สำคัญเหมือนพระวิหารทั่วๆ ไป กล่าวคือ ประกอบด้วยช่อฟ้า ใบระกา หางหงส์ หน้าบัน บัวหัวเสา ภายในประดิษฐานพระพุทธรูปสำริดปางมารวิชัย และมีการตกแต่งภายในพระวิหารด้วยจิตรกรรมที่แสดงเรื่องราวเกี่ยวกับพระพุทธศาสนา
วัดพระธาตุดอยจอมทองมีประเพณีการสรงน้ำพระธาตุในวันขึ้น 15 ค่ำ เดือน 3 ใต้ (เดือน 5 เหนือ) นอกจากนี้ประชาชนยังนิยมมาชมวิวน้ำแม่กก และสักการะเสาสะดือเมืองเชียงราย (เสาหลักเมือง) นอกจากนั้นบริเวณเชิงบันไดลงทางด้านทิศตะวันตกของวัดมีศาลเจ้าจีน ซึ่งเป็นสถานที่ที่พี่น้องชาวไทยจีนนิยมมาประกอบพิธีกรรมสำคัญเป็นประจำ

**คำไหว้พระธาตุดอยจอมทอง**
วันทามิ เจติยัง สัพพัฎฐาเนสุ ปติฏฐิตา สรีระธาตุ มหาโพธิง พุทธะรูปัง สกลังสะทา นาคะโลเก เทวะโลเก ตาวะติงเส พรหมะโลเก ชัมภูทีเป ลังกาทีเป สรีระธาตุโย เกสาธาตุโย อรหันตาธาตุโย เจติยัง คันธะกุฏี จะตุราสี ติสะหัสสะ ธัมมักขันธา ปาทะเจติยัง นะระเทเวหิ ปูชิตา อะหังวันทามิ ธาตุโย อะหังวันทามิ ทูระโต อะหังวันทามิ สัพพะโส

**แหล่งข้อมูลอื่น**
  วัดพระธาตุดอยทอง จากการท่องเที่ยวแห่งประเทศไทย date=2007-09-28 
พระธาตุดอยจอมทอง
ดอยจอมทอง
หมวดหมู่:พระธาตุ 9 จอม
ปอนด์

ปอนด์ (pound paʊnd เพานด์) อาจหมายถึง- ปอนด์ (หน่วยมวล) หน่วยวัดมวล
** ถูกนำไปใช้เป็นคำขยายของสิ่งของ เพื่อบอกน้ำหนัก เช่น ขนมปังปอนด์ ค้อนปอนด์- แรงปอนด์ หน่วยวัดขนาดของแรง- ปอนด์สเตอร์ลิง สกุลเงินของสหราชอาณาจักร- กระดาษปอนด์ กระดาษฟอกเนื้อดีสีขาว คุณภาพดีกว่ากระดาษปรู๊ฟ
ปอนด์ (หน่วยมวล)

ปอนด์ (pound /paʊnd/) สัญลักษณ์ lb, lbm หรือบางครั้งอาจพบเป็น # คือหน่วยวัดมวลและน้ำหนักในระบบอังกฤษ หน่วยปอนด์ในปัจจุบันกำหนดให้มีค่าคงที่เท่ากับ 0.453 592 37 กิโลกรัมพอดี (หรือประมาณ 2.2 ปอนด์ เท่ากับ 1 กิโลกรัม) อย่างไรก็ตามหน่วยปอนด์มีการใช้กันหลายค่า ตัวอย่างเช่นในสหรัฐ 2,000 ปอนด์เท่ากับหนึ่งตัน ในขณะที่อื่น 2,204 ปอนด์เท่ากับหนึ่งตัน
ปอนด์นิยมใช้ในสหรัฐอเมริกา โดยหน่วยน้ำหนักทุกอย่างจะใช้เป็นหน่วยปอนด์ ไม่ว่าน้ำหนักบุคคล หรือน้ำหนักเนื้อสัตว์ที่ขายตามตลาด
คำว่า pound มาจากภาษาละตินคำว่า pondus หมายถึง น้ำหนัก ส่วนสัญลักษณ์ lb มาจากคำว่า libra หมายถึง ตาชั่ง, ความสมดุล

**เทียบค่า**
 1 ปอนด์ มีค่าเท่ากับ
** 16 ออนซ์
** 7,000 เกรน
** 0.453 592 37 กิโลกรัม- 2,204 ปอนด์ เท่ากับ 1 ตัน- 2,000 ปอนด์ เท่ากับ 1 ตัน (ในสหรัฐอเมริกา)

**อ้างอิง**

**แหล่งข้อมูลอื่น**
  เว็บช่วยในการแปลงหน่วยจากยาฮู! date=2009-08-20 
หมวดหมู่:หน่วยมวล
หมวดหมู่:หน่วยอังกฤษ
ความโน้มถ่วง

ไฟล์:Solar sys.jpg|thumb|200px|ความโน้มถ่วงทำให้ดาวเคราะห์ต่าง ๆ ยังคงหมุนรอบดวงอาทิตย์ ไม่หลุดออกจากวงโคจร (ภาพไม่เป็นไปตามอัตราส่วน)
ความโน้มถ่วง (gravity) เป็นปรากฏการณ์ธรรมชาติซึ่งทำให้วัตถุกายภาพทั้งหมดดึงดูดเข้าหากัน ความโน้มถ่วงทำให้วัตถุกายภาพมีน้ำหนักและทำให้วัตถุตกสู่พื้นเมื่อปล่อย แรงโน้มถ่วงเป็นหนึ่งในสี่แรงหลัก ซึ่งประกอบด้วย แรงโน้มถ่วง แรงแม่เหล็กไฟฟ้า แรงนิวเคลียร์แบบอ่อน และ แรงนิวเคลียร์แบบเข้ม ในจำนวนแรงทั้งสี่แรงหลัก แรงโน้มถ่วงมีค่าน้อยที่สุด ถึงแม้ว่าแรงโน้มถ่วงจะเป็นแรงที่เราไม่สามารถรับรู้ได้มากนักเพราะความเบาบางของแรงที่กระทำต่อเรา แต่ก็เป็นแรงเดียวที่ยึดเหนี่ยวเราไว้กับพื้นโลก แรงโน้มถ่วงมีความแรงแปรผันตรงกับมวล และแปรผกผันกับระยะทางยกกำลังสอง ไม่มีการลดทอนหรือถูกดูดซับเนื่องจากมวลใด ๆ ทำให้แรงโน้มถ่วงเป็นแรงที่สำคัญมากในการยึดเหนี่ยวเอกภพไว้ด้วยกัน
นอกเหนือจากความโน้มถ่วงที่เกิดระหว่างมวลแล้ว ความโน้มถ่วงยังสามารถเกิดขึ้นได้จากการที่เราเปลี่ยนสภาพการเคลื่อนที่ตามกฎการเคลื่อนที่ของนิวตัน เช่น การเพิ่มหรือลดความเร็วของวัตถุ การเปลี่ยนทิศทางการเคลื่อนที่

**ประวัติศาสตร์**

**กฎความโน้มถ่วงของนิวตัน**
ความโน้มถ่วงระหว่างวัตถุสองอัน
ในปี พ.ศ. 2230 ไอแซก นิวตัน ได้ค้นพบกฎความโน้มถ่วงดังนี้


**ทฤษฎีสัมพัทธภาพทั่วไป**
Albert Einstein ได้เผยแพร่ทฤษฎีสัมพัทธภาพทั่วไปในปี พ.ศ. 2459 โดยเนื้อหาแสดงถึงการอธิบายความโน้มถ่วงที่มีพื้นฐานมาจากทฤษฎีสัมพัทธภาพพิเศษและกฎความโน้มถ่วงของนิวตันในรูปแบบของกาลอวกาศ (Spacetime) เชิงเรขาคณิตที่สามารถอธิบายได้ด้วยสมการสนามของ Albert Einstein (Einstein field Equation) ดังนี้
 

**หัวข้อเฉพาะ**

**แรงโน้มถ่วงของโลก**
จากกฎความโน้มถ่วงของนิวตัน ความโน้มถ่วงของโลกที่กระทำกับมวลใด ๆ จะขึ้นอยู่กับระยะทางระหว่างศูนย์กลางมวลของโลกกับศูนย์กลางมวลวัตถุยกกำลังสอง ดังนั้นแรงโน้มถ่วงของโลกบริเวณต่าง ๆ จึงมีค่าไม่เท่ากัน และเนื่องจากโลกมีการหมุนรอบตัวเองมีผลทำให้เกิดแรงหนีศูนย์กลาง แรงหนีศูนย์กลางนี้จะหักล้างกับแรงโน้มถ่วงของโลก แรงหนีศูนย์กลางจะมีค่ามากที่สุดบริเวณเส้นศูนย์สูตร และมีค่าน้อยที่สุดบริเวณขั้วโลก ผลของแรงหนีศูนย์กลางนี้ทำให้แรงโน้มถ่วงของโลกบริเวณเส้นศูนย์สูตรมีค่าน้อยกว่าแรงโน้มถ่วงของโลกบริเวณขั้วโลกเหนือ นอกจากนั้น โลกก็มิได้เป็นทรงกลมโดยสมบูรณ์ แต่แป้นตรงกลางเล็กน้อยคล้ายผลส้ม ทำให้ระยะห่างจากจุดศูนย์กลางของโลกถึงพื้นผิวโลกแปรผันไปตามละติจูด
สำหรับการคำนวณทางวิศวกรรมโดยทั่วไปความเปลี่ยนแปลงของค่าแรงโน้มถ่วงไม่ถือเป็นนัยสำคัญ จึงสามารถใช้ค่าเฉลี่ยของแรงโน้มถ่วงของโลกได้ โดยกำหนดให้
ความเร่งเนื่องจากความโน้มถ่วงของโลก (g) มีค่าเท่ากับประมาณ 9.81(~10) เมตรต่อวินาทีกำลังสอง
ความโน้มถ่วง                                                              
หมวดหมู่:หลักการสำคัญของฟิสิกส์
หมวดหมู่:ฟิสิกส์เบื้องต้น
หมวดหมู่:กลศาสตร์ท้องฟ้า
แบงก์ซี

ไฟล์:Banksy anarchist rat in Sloane Square.jpg|thumb|250px|right|หนูอนาธิปัตย์ โดยแบงก์ซี
แบงก์ซี (Banksy) เป็นนามแฝงของศิลปินกราฟฟิตีชาวอังกฤษที่มีผลงานโดดเด่นจำนวนมาก ผลงานของเขาปรากฏทั่วทั้งลอนดอนและตามที่ต่าง ๆ ทั่วโลก
มีการคาดเดาว่า Maître de Casson ศิลปินชาวสวิสอาจเป็น Banksy
Maître de Casson ปฏิเสธเรื่องนี้บนเว็บไซต์ของเขา
แบงก์ซีใช้เทคนิคต่าง ๆ กันในการสื่อสาร ซึ่งมักจะเป็นเรื่องการเมืองหรือเรื่องตลกขบขัน รูปแบบงานศิลปะข้างถนนดั้งเดิมของเขา ซึ่งผสมผสานกราฟฟิตีเข้ากับเทคนิคการใช้ stencil ที่มีลักษณะเฉพาะนั้น มีชื่อเสียงอย่างมากในวงการใต้ดิน และยังมีการรายงานทั่วไปในสื่อกระแสหลัก
ในช่วงเดือนสิงหาคม-กันยายน พ.ศ. 2549 เขาได้ทำซีดีล้อเลียนซีดีเพลงของนักแสดงหรือนักร้องหญิง แพรีส ฮิลตัน จำนวน 500 แผ่น แล้วนำไปวางตามร้านขายซีดีทั่วสหราชอาณาจักร โดยที่ร้านค้าหรือผู้ซื้อไม่ได้สังเกต

**อ้างอิง**

**แหล่งข้อมูลอื่น**
  เว็บไซต์ของ Banksy-  กระดานข่าวแฟน Banksy date=2006-11-08 -  ภาพงานของ Banksy ที่ Flickr!-  Banksy ที่ artofthestate - มีภาพงานของ Banksy มากกว่า 350 ภาพ-  พ่นสีบนกำแพง ใครว่าเป็นงานธรรมดา?? date=2007-03-12  พูดถึงงานของ Banksy ที่ดังไปทั่วโลก-  บทความเกี่ยวกับหนังสือ Wall and Piece date=2007-03-11  พูดถึงงานของ Banksy บทกำแพงอิสราเอล-ปาเลสไตน์-  Art Attack จากนิตยสาร Wired-  Simon Hattenstone สัมภาษณ์ Banksy-  ภาพซีดีล้อเลียน Paris Hilton โดย Banksy
หมวดหมู่:บุคคลจากบริสตอล
หมวดหมู่:ศิลปินชาวอังกฤษ
หมวดหมู่:ศิลปินที่มีนามแฝง
หมวดหมู่:นักเล่นแผลง ๆ
หมวดหมู่:บุคคลที่ยังไม่ทราบปีที่เกิด
หมวดหมู่:บุคคลที่ยังมีชีวิตอยู่
หมวดหมู่:บุคคลที่ไม่ได้ระบุตัวตน
หมวดหมู่:การจัดการเชิงกลยุทธ์

การจัดการเชิงกลยุทธ์ เป็นส่วนหนึ่งของการจัดการ แต่ด้วยการใช้กลวิธีที่ต้องอาศัยวิสัยทัศน์ของผู้นำและรองรับกับการเปลี่ยนแปลงอย่างรวดเร็วได้
หมวดหมู่:การจัดการ
ป่าหิมพานต์

ภาพ:Bangkok-1965-111 hg.jpg|thumb|กินรีและนาค หนึ่งในสัตว์หิมพานต์
ป่าหิมพานต์ หรือ หิมวันต์ เป็นป่าในวรรณคดีและความเชื่อในเรื่องไตรภูมิตามคติศาสนาพุทธและฮินดู มีความเชื่อว่า ป่าหิมพานต์ตั้งอยู่บนเชิงเขาพระสุเมรุ ป่าหิมพานต์มีเนื้อที่ประมาณ 3,000 โยชน์ (1 โยชน์ เท่ากับ 10 ไมล์ หรือ 16 กิโลเมตร) วัดโดยรอบได้ 9,000 โยชน์ ประดับด้วยยอด 84,000 ยอด มีสระใหญ่ 7 สระคือ
# สระอโนดาต
# สระกัณณมุณฑะ
# สระรถการะ
# สระฉัททันตะ
# สระกุณาละ
# สระมัณฑากิณี
# สระสีหัปปาตะ
บรรดาสระใหญ่ทั้ง 7 นั้น สระอโนดาตแวดล้อมไปด้วยภูเขาทั้ง 5 ที่จัดเป็นยอดเขาหิมพานต์ ยอดเขาทุกยอดมีส่วนสูงและสัณฐาน 200 โยชน์ กว้างและยาวได้ 50 โยชน์
ในป่าหิมพานต์นี้เต็มไปด้วยสัตว์นานาชนิด ซึ่งล้วนแปลกประหลาดต่างจากสัตว์ที่มนุษย์ทั่วไปรู้จัก เป็นสัตว์หลายอย่างผสมกันแล้วตั้งชื่อขึ้นใหม่ สัตว์เหล่านี้เกิดจากจินตนาการของจิตรกรไทยโบราณที่ได้สรรค์สร้างภาพจากเอกสารเก่าต่าง ๆ บรรดาสัตว์ทั้งหมดที่อ้างถึงนี้เป็นที่รู้จักในนามของสัตว์หิมพานต์

**อ้างอิง**

**แหล่งข้อมูลอื่น**
 เว็บไซต์ป่าหิมพานต์ 
หมวดหมู่:ตำนาน
หมวดหมู่:ศาสนาพุทธ
หมวดหมู่:ศาสนาฮินดู
ระบอบทักษิณ

ระบอบทักษิณ (Thaksinocracy) เป็นคำที่นักวิชาการบางส่วนนิยามการปกครองประเทศไทยในสมัยที่ทักษิณ ชินวัตรเป็นนายกรัฐมนตรี โดยมีพื้นฐานเป็นประชานิยม และการควบคุมเสียงข้างมากได้อย่างเบ็ดเสร็จในรัฐสภา บ้างก็เรียกแบบการปกครองนี้ว่า "ทักษิณาธิปไตย" "ระบบเผด็จการโดยเสียงข้างมาก" และ "ระบอบสมบูรณาญาสิทธิ์จากการเลือกตั้ง" ซึ่งบางส่วนมาจากคำจำกัดความของระบอบทักษิณ อย่างไรก็ตาม คำจำกัดความต่าง ๆ ยังมีความไม่ชัดเจน และนักการเมืองฝ่ายตรงข้ามนำไปใช้เพิ่มความชอบธรรมให้กับการขับไล่พันตำรวจโท ทักษิณ ชินวัตร ให้ลาออกจากตำแหน่งนายกรัฐมนตรีที่เกิดขึ้นระหว่าง พ.ศ. 2548–2549 ตลอดจนการต่อต้านพันธมิตรทางการเมืองของทักษิณในเวลาต่อมา

**คำจำกัดความ**
เกษียร เตชะพีระเป็นผู้ให้นิยามคำว่าระบอบทักษิณ โดยนิยามว่าเป็นระบอบอาญาสิทธิทุนนิยมจากการเลือกตั้ง (elected capitalist absolutism) โดยคำนิยามดังกล่าวสามารถแยกอธิบายองค์ประกอบออกเป็นสองส่วนคือ 
# มีลักษณะสมบูรณาญาสิทธิทุนในแง่การใช้อำนาจการเมือง  
# มีหัวหน้าฝ่ายบริหารทางการเมืองของชนชั้นนายทุน
หลังจากนั้นได้มีการพยายามให้นิยามกับคำว่าระบอบทักษิณอีกหลายแบบ เช่น ในความคิดของแก้วสรร อติโพธิได้ให้คำจำกัดความไว้ 4 ข้อ ดังนี้
# ยักยอกรัฐธรรมนูญ ยึดครองประชาธิปไตย การแก้ไขหรือเปลี่ยนแปลงรัฐธรรมนูญให้มีความสอดคล้องกับการดำเนินธุรกิจที่เกี่ยวพันธ์หรือมีผลประโยชน์แอบแฝงเพื่อหมู่คณะของตนเอง
# หลงใหลทุนนิยมใหม่จนลืมประเทศชาติ สร้างกระแสระบบทุนนิยมโดยลืมความเป็นรากเหง้าความเป็นไทย
# ปัญหาการฉ้อราษฎร์บังหลวงจำนวนมากมายไม่ได้แก้ไข ทำผลธุรกิจแอบแฝง
# ทำให้บ้านเมืองสิ้นความสงบสุข เป็นตัวการในการสร้างความแตกแยกให้เกิดขึ้นในประเทศชาติ
นักวิชาการบางคนเรียกระบอบทักษิณว่าเป็นระบบเผด็จการโดยเสียงข้างมาก เนื่องจากเป็นลักษณะการบริหารประเทศที่มีแนวโน้มรวบอำนาจแบบเบ็ดเสร็จ

**การระบุองค์ประกอบ**
มีข้อกล่าวหาว่าต่อไปนี้เป็นองค์ประกอบของระบอบทักษิณ เช่น- การโอนกิจการของรัฐเป็นของเอกชน โดยเฉพาะอย่างยิ่ง การแปรรูปของการปิโตรเลียมแห่งประเทศไทย ณ ขณะนั้นโดยปัจจุบันเป็น บริษัท ปตท. จำกัด (มหาชน) และความพยายามจะแปรรูปการไฟฟ้าฝ่ายผลิตแห่งประเทศไทย (กฟผ.)- การแก้สัมปทานสถานีโทรทัศน์ไอทีวี ระหว่างสำนักงานปลัดสำนักนายกรัฐมนตรี กับ บริษัท ไอทีวี จำกัด (มหาชน)- กรณีการควบรวมพรรคชาติพัฒนา พรรคเสรีธรรม เข้ากับพรรคไทยรักไทย ส่งผลให้เกิดเผด็จการรัฐสภาเนื่องจากสมาชิกสภาราษฎรไม่กล้าโหวตไม่ไว้วางใจรัฐมนตรี สมาชิกสภาผู้แทนราษฎรต้องทำตามมติพรรคไทยรักไทยจึงส่งผลให้การอภิปรายไม่ไว้วางใจฝ่ายรัฐบาลมักได้เสียงไว้วางใจเนื่องจากผู้ไม่ทำตามมติพรรคโดยโหวตไม่ไว้วางใจรัฐมนตรีจะถูกลงโทษ- การกระจายเงินงบประมาณ ให้ประชาชนในต่างจังหวัด ผ่านโครงการหรือนโยบาย ต่าง ๆ เพื่อรักษาความนิยมในพรรคไทยรักไทยซึ่งถูกกล่าวหาว่าเป็นการซื้อเสียงระยะยาว ตัวอย่างเช่น กองทุนหมู่บ้านละ 1 ล้านบาท- สุเทพ เทือกสุบรรณ กล่าวหาว่า ความพยายามต้องการพาทักษิณกลับประเทศ โดยให้นักการเมืองที่เป็นพันธมิตรชนะการเลือกตั้งเป็นส่วนหนึ่งของระบอบทักษิณ

**ดูเพิ่ม**
 ทักษิโณมิกส์

**อ้างอิง**

**แหล่งข้อมูลอื่น**
 แก้วสรร อติโพธิ  หยุดระบอบทักษิณ date=2006-08-20 - url-status=dead 
หมวดหมู่:คำศัพท์การเมืองไทย
หมวดหมู่:บทบาททางการเมืองของทักษิณ ชินวัตร
การประเมินกลยุทธ์

การประเมินกลยุทธ์ หรือทางเลือกที่เหมาะสม จะต้องพิจารณาถึงความเป็นไปได้ 3 ประการ- ความเหมาะสม- ความเป็นไปได้- การยอมรับขององค์กร

**ความเหมาะสม**
คือ การคัดเลือกกลยุทธ์บนพื้นฐานของเหตุผล จากการวิเคราะห์การเปลี่ยนแปลงของสภาพแวดล้อม เพื่อที่จะดู- โอกาส (Opportunities)- ภยันอันตราย (Threats)

**ความเป็นไปได้**
คือ การพิจารณาความเหมาะสมของกลยุทธ์ โดยคำนึงถึง- จุดอ่อน (Weaknesses)- จุดแข็ง (Strengths)

**การยอมรับขององค์กร**
คือ การประเมินความเหมาะสมของกลยุทธ์จะต้องมองถึง- ค่านิยมองค์กร- ค่านิยมผู้บริหาร- การยอมรับของบุคลากรในองค์กร
หมวดหมู่:การบริหาร
หมวดหมู่:การบริหารธุรกิจ
รัฐศาสตร์
บริหารรัฐกิจ
การจัดการเชิงกลยุทธ์
แครอน (ดาวบริวาร)

แครอน (Charon) เป็นดาวบริวารของดาวพลูโต ที่ถูกค้นพบเมื่อ พ.ศ. 2521 โดยเจมส์ คริสตี (James W. Christy) นักดาราศาสตร์แห่งหอดูดาวกองทัพเรือสหรัฐ ทุกวันนี้นักดาราศาสตร์พบว่า แครอนมีขนาดใกล้เคียงกับพลูโต คือมีเส้นผ่านศูนย์กลางประมาณ 1,207 กิโลเมตร ขณะที่พลูโตมีเส้นผ่านศูนย์กลางประมาณ 2,390 กิโลเมตร และจากนิยามใหม่ของดาวเคราะห์และดาวเคราะห์แคระ อาจถือได้ว่า แครอนและพลูโตเป็นดาวคู่ที่เป็นดาวเคราะห์แคระอยู่ในแถบไคเปอร์ ภายหลังการค้นพบดาวบริวารอีกสองดวงของพลูโต คือ นิกซ์ (Nix) และไฮดรา (Hydra) เมื่อ พ.ศ. 2548 บางครั้งนักดาราศาสตร์ก็เรียกแครอนว่า พลูโต I

**การค้นพบแครอน**
ภาพถ่ายของพลูโต ที่ทำให้เจมส์ คริสตี ค้นพบแครอน
เมื่อวันที่ 22 มิถุนายน พ.ศ. 2521 เจมส์ คริสตี ได้พบแครอนโดยบังเอิญ จากการศึกษาภาพถ่ายของพลูโต เพื่อคำนวณหาข้อมูลวงโคจร เขาพบว่าด้านหนึ่งของผิวดาว มีรอยป่องแปลกๆ รอยป่องนี้ดูจะเคลื่อนไปรอบพลูโตทุก 6.4 วัน เขาสรุปว่านั่นคือดาวบริวารของพลูโต  และตั้งชื่อดาวดวงนี้ว่า แครอน (Charon) ตามชื่อของ คนพายเรือพาวิญญาณ ข้ามแม่น้ำแห่งความตายไปสู่อาณาจักรของเฮดีส (พลูโต) ในตำนานกรีก และเพื่อเป็นเกียรติแก่ภรรยาของเขา ที่ชื่อ ชาร์ลีน
นักดาราศาสตร์จะได้ศึกษาแครอนและพลูโตอย่างละเอียดในปี พ.ศ. 2558 เมื่อยานนิวฮอไรซันส์ของนาซา ซึ่งถูกปล่อยเมื่อวันที่ 19 มกราคม พ.ศ. 2549 เดินทางไปถึงวงโคจรของดาวทั้งสองในเดือนกรกฎาคม พ.ศ. 2558

**อ้างอิง**
หมวดหมู่:วัตถุไคเปอร์
หมวดหมู่:ดาวบริวารของดาวพลูโต
หมวดหมู่:วัตถุพ้นดาวเนปจูน
หมวดหมู่:วัตถุทางดาราศาสตร์ที่ค้นพบในปี พ.ศ. 2521
ภาษาเรียบง่าย

ภาษาเรียบง่าย จำกัดความโดยขบวนการภาษาเรียบง่าย ซึ่งเป็นขบวนการนิยมการใช้ภาษาที่ชัดเจน ทันสมัย และไม่อวดเบ่ง โดยเขียนขึ้นอย่างเอาใจใส่ความง่ายในการทำความเข้าใจ ขบวนการนี้เป็นผลตอบสนองการใช้ศัพท์เฉพาะทางโดยนักกฎหมายหรือคนอื่นเพื่อที่จะสร้างความประทับใจหรือสร้างความสับสนมากกว่าการสื่อสาร ขบวนการนี้แบ่งแยกศัพท์เฉพาะทางที่ก่อให้เกิดความสับสน ออกจากคำศัพท์เฉพาะทางที่ใช้ให้เกิดประโยชน์ในการเขียนให้สั้นลง สำหรับกลุ่มคนที่เข้าใจศัพท์นั้น
หมวดหมู่:ภาษา
หมวดหมู่:นักมวยไทย

นักมวยไทย คือนักกีฬาที่ชกมวยไทย ไม่จำกัดสัญชาติ
หมวดหมู่:บุคคลในวงการมวยไทย
หมวดหมู่:นักมวย
หมวดหมู่:มวยไทย
แสงหิรัญ ลูกบ้านใหญ่

แสงหิรัญ ลูกบ้านใหญ่ มีชื่อจริงว่า อดิรัญ จันทร์ทอง  เกิดเมื่อวันที่ 12 มิถุนายน พ.ศ. 2523 ที่อำเภอสิเกา (ปัจจุบัน คือ อำเภอวังวิเศษ) จังหวัดตรัง เป็นนักมวยหมัดหนักและมีชื่อเสียงโด่งดังมาก่อนจากการชกมวยไทย ได้แชมป์ถึง 3 รุ่นทั้งสนามมวยเวทีลุมพินี, แชมป์ประเทศไทย และแชมป์เวทีมวยช่อง 7 สี
เมื่อหันมาชกมวยสากลก็ทำสถิติการชกได้ดี จนได้แชมป์ ABC ทั้งรุ่นแบนตั้มเวทและซูเปอร์แบนตั้มเวท และได้โอกาสขึ้นชกเพื่อคัดตัวไปเป็นผู้ท้าชิงแชมป์โลกในรุ่นซูเปอร์แบนตั้มเวท สภามวยโลก (WBC) กับ นภาพล เกียรติศักดิ์โชคชัย นักมวยชาวไทยด้วยกันเอง แต่ทว่าต้องคลาดคลากันถึง 3 ครั้ง 3 ครา ด้วยครั้งแรกแสงหิรัญต้องผ่าตัดไส้ติ่ง ครั้งที่ 2 นภาพลบาดเจ็บไหล่หลุด และครั้งที่ 3 สภามวยโลก เลื่อนการชกออกไป จนเมื่อวันที่ 20 กันยายน พ.ศ. 2550 ทั้งคู่พบกัน ที่จังหวัดสุพรรณบุรี ผลการชก แสงหิรัญที่ร้างเวทีไปถึง 1 ปีเต็ม ทำได้ดีกว่าในยกต้น ๆ ทำคะแนนนำไปก่อน แต่หลังจากยก 6 ไปแล้ว นภาพลเร่งเครื่องแรงขึ้น ขณะที่แสงหิรัญกลับหมดแรง จนถูกน็อกในยกที่ 10 ชวดแชมป์และเป็นการแพ้ครั้งแรกในชีวิตการชกมวยสากลของแสงหิรัญด้วย แต่ทว่าเมื่อนภาพลขึ้นชิงแชมป์โลกกับ โตชิอากิ นิชิโอกะ แชมป์โลกชาวญี่ปุ่น ในปี พ.ศ. 2551 ก็เป็นฝ่ายแพ้คะแนนไปแบบขาดลอย
เมื่อไม่ประสบความสำเร็จในแบบมวยสากล แสงหิรัญจึงได้กลับมาชกมวยไทยต่อ
และต่อมา แสงหิรัญได้พบกับ อภิสิทธิ์ เค.ที.ยิม ในคู่เอกของรายการศึกมวยไทย 7 สี ซึ่งอภิสิทธิ์เป็นฝ่ายชนะคะแนน ในวันที่ 13 พฤศจิกายน พ.ศ. 2554 

**เกียรติประวัติ**
 แชมป์ ABC รุ่นซูเปอร์แบนตัมเวท (2546 - 2549)
** ชิง, 8 กรกฎาคม 2546 ชนะน็อค ยก 3 โรแลนโด กีรองโก (ฟิลิปปินส์) ที่ ตลาดปฐวิกรณ์
** ป้องกันแชมป์ครั้งที่ 1, 19 กันยายน 2546 ชนะน็อค ยก 2 เจส มาคา (ฟิลิปปินส์) ที่ จังหวัดนนทบุรี
** ป้องกันเเชมป์ครั้งที่ 2, 22 มีนาคม. 2547 ชนะน็อค ยก 2 โนเอล ซุงกาอิด (ฟิลิปปินส์) ที่จังหวัดนนทบุรี
** ป้องกันเเชมป์ครั้งที่ 3, 31 พฤษภาคม 2547 ชนะคะแนน รอลลี่ ลูนาส (ฟิลิปปินส์) ที่ โรงเรียนมัธยมวัดมกุฏกษัตริย์
** ป้องกันแชมป์ครั้งที่ 4, 3 ก.ย. 2547 ชนะน็อค พีเดอริโต้ ลอเรนเต้ (ฟิลิปปินส์) ยก 9 ที่ จังหวัดนครราชสีมา
** ป้องกันแชมป์ครั้งที่ 5, 27 ตุลาคม. 2547 ชนะคะแนน ดอนดอน ลาปุส (ฟิลิปปินส์) ที่ จังหวัดศรีสะเกษ
** ป้องกันแชมป์ครั้งที่ 6, 28 มีนาคม 2548 ชนะน็อค ยก 4 โรเดล โอราอิส (ฟิลิปปินส์) ที่ จังหวัดนครราชสีมา
** ป้องกันแชมป์ครั้งที่ 7, 7 มิถุนายน. 2548 ชนะน็อค ยก 3 จูน แม็กซีปอก (ฟิลิปปินส์) ที่ ลานกีฬาเคหะชุมชนห้วยขวาง เขตดินแดง
** ป้องกันแชมป์ครั้งที่ 8, 1 สิงหาคม 2548 ชนะน็อค แจ๊ค อาซิส (ฟิลิปปินส์) ที่ บางกอกใหญ่
** ป้องกันแชมป์ครั้งที่ 9, 21 กันยายน 2548 ชนะน็อค ยก 3 ฮอนด้า โฮเวน (ฟิลิปปินส์) ที่ ตลาดปฐวิกรณ์
** ป้องกันแชมป์ครั้งที่ 10, 3 พฤศจิกายน 2548 ชนะน็อค ยก 6 จูเลียส ทาโรน่า (ฟิลิปปินส์) ที่ ห้างโรบินสันเชียรใหญ่ นครศรีธรรมราช
** ป้องกันแชมป์ครั้งที่ 11, 16 ธันวาคม 2548 ชนะคะแนน อเล็กซ์ อาซิส (ฟิลิปปินส์) ที่ จังหวัดตรัง
** ป้องกันแชมป์ครั้งที่ 12, 30 มกราคม 2549 ชนะแตก ยก 5 โรเบิร์ต ดาลินเซ (ฟิลิปปินส์) ที่ ตลาดไท
** ป้องกันแชมป์ครั้งที่ 13, 20 มีนาคม 2549 ชนะน็อค ยก 1 รีโก เกมอนด์ (ฟิลิปปินส์) ที่มหาวิทยาลัยสุโขทัยธรรมาธิราช

**อ้างอิง**
  สถิติการชก date=2014-01-06 
หมวดหมู่:นักมวยไทยชาวไทย
หมวดหมู่:นักมวยสากลชาวไทยรุ่นแบนตัมเวท
หมวดหมู่:นักมวยสากลชาวไทยรุ่นซูเปอร์แบนตัมเวท
หมวดหมู่:นักมวยจากจังหวัดตรัง
หมวดหมู่:แชมป์ ABCO
เด่นบูรพา อ.เอกรินทร์

เด่นบูรพา อ.เอกรินทร์ หรือ สมพงษ์ สุระขันธ์ เป็นชาวจังหวัดปราจีนบุรี เกิดเมื่อ 9 เมษายน พ.ศ. 2527 nสถิติการชก 14 ครั้ง ชนะ 10 (น็อค 6) แพ้ 4 

**เกียรติประวัติ**
 แชมป์ ABC รุ่นฟลายเวท (2547)
** ชิง, 26 มี.ค. 2547 ชนะคะแนน รอลลี่ แมนด้าฮีน็อก (ฟิลิปปินส์) ที่ ป.กุ้งเผา
** ป้องกันครั้งที่ 1, 13 พ.ค. 2547 ชนะคะแนน จูน อีราแฮม (ฟิลิปปินส์) ที่ จ. ภูเก็ต
** เสียแชมป์, 8 ต.ค. 2547 แพ้น็อค พนมรุ้งเล็ก กระทิงแดงยิม ยก 6 ที่ จ.ภูเก็ต- เคยชิงแชมป์ต่อไปนี้แต่ไม่สำเร็จ
** ชิงแชมป์ ABC รุ่นฟลายเวท, 17 ต.ค. 2544 แพ้คะแนน ป้อมเพชร ส.สมพงษ์ ที่ เดอะมอลล์ ท่าพระ
** ชิงแชมป์ ABC รุ่นฟลายเวท, 6 มิ.ย. 2546 แพ้น็อค รอลลี่ แมนด้าฮีน็อก (ฟิลิปปินส์) ยก 4 ที่ จ. สงขลา

**อ้างอิง**
  สถิติการชก
หมวดหมู่:บุคคลจากจังหวัดปราจีนบุรี
หมวดหมู่: นักมวยสากลชาวไทยรุ่นฟลายเวท
หมวดหมู่:แชมป์ ABCO
หมวดหมู่:อำเภอในจังหวัดเพชรบุรี

สำหรับข้อมูลเพิ่มเติมของจังหวัด ดูบทความหลักที่ จังหวัดเพชรบุรี
เพชรบุรี
หมวดหมู่:จังหวัดเพชรบุรี
หมวดหมู่:หน่วยการบริหารในจังหวัดเพชรบุรี
เดวิด นครหลวงโปรโมชั่น

เดวิด นครหลวงโปรโมชั่น หรือ พิทักษ์พงษ์ ธรรมา เป็นชาวจังหวัดสุรินทร์ เกิด 4 ธันวาคม  พ.ศ. 2521 สถิติการชก 20 ครั้ง ชนะ 18 (น็อค 9) แพ้ 2

**เกียรติประวัติ**
 แชมป์ ABC รุ่นซูเปอร์ฟลายเวท (2547 - 2550)
** ชิง, 11 ก.ย. 2547 ชนะคะแนน แอนโธนี่ มาเทียส (แทนซาเนีย) ที่ จ.ชัยนาท
** ป้องกันแชมป์ครั้งที่ 1, 26 พ.ย. 2547 ชนะน็อค เรย์มอน ริชาร์ด มอนย่า (แทนซาเนีย) ยก 5 ที่ จ.นนทบุรี
** ป้องกันแชมป์ครั้งที่ 2, 22 ก.พ. 2548 ชนะน็อค สมาน ส.จาตุรงค์ ยก 4 ที่ จ.ปทุมธานี
** ป้องกันแชมป์ครั้งที่ 3, 24 มิ.ย. 2548 ชนะน็อค รอลลี่ แมนด้าฮิน็อค (ฟิลิปปินส์) ยก 6 ที่ ห้างสรรพสินค้า เดอะมอลล์ งามวงศ์วาน ต.บางเขน อ.เมืองนนทบุรี จ.นนทบุรี
** ป้องกันแชมป์ครั้งที่ 4, 25 สิงหาคม 2548 ชนะคะแนน เรย์ ลีกัส (ฟิลิปปินส์) ที่ จ.ชัยนาท
** ป้องกันแชมป์ครั้งที่ 5, 4 พฤศจิกายน 2548 ชนะน็อค อากิโยชิ บายาชิ (ญี่ปุ่น) ยก 6 ที่ จ.สุพรรณบุรี
** ป้องกันแชมป์ครั้งที่ 6, 17 กุมภาพันธ์ 2549 ชนะน็อค ซาโตชิ อุซูอิ (ญี่ปุ่น) ยก 3 ที่ จ.นนทบุรี
** ป้องกันแชมป์ครั้งที่ 7, 23 มิถุนายน 2549 ชนะคะแนน ยูกิ มูไร (ญี่ปุ่น) ที่ จ.นนทบุรี 
** ป้องกันแชมป์ครั้งที่ 8, 10 พฤศจิกายน 2549 ชนะคะแนน มาร์วิน แทมโปส (ฟิลิปปินส์) ที่ กรุงเทพมหานคร 
** ป้องกันแชมป์ครั้งที่ 9, 1 ธันวาคม 2549 ชนะคะแนน จอห์น เวีย วีราโน่ (ฟิลิปปินส์) ที่ จ.นนทบุรี
** ป้องกันแชมป์ครั้งที่ 10, 6 กรกฎาคม 2550 ชนะน็อค ฟาราโซนา ฟิเดล (อินโด) ยก 6 ที่ ต.บางกรวย อ.บางกรวย จ.นนทบุรี- แชมป์สภามวยแห่งเอเชีย ABCO รุ่นซูเปอร์ฟลายเวท (2551)
** ชิง (ที่ว่าง), 22 กุมภาพันธ์ 2551 ชนะคะแนน มาโคโตะ ทานิกาว่า (ญี่ปุ่น) ที่ ต.คูคต อ.ลำลูกกา จ.ปทุมธานี- ครั้งที่ 20--ชกเพื่อเป็นรองอันดับ 1 WBC รุ่นซูเปอร์ฟลายเวท, 17 พฤษภาคม 2551 แพ้คะแนน จอร์เก้ อาร์เซ่ (เม็กซิกัน)- แชมป์ WBC Asia รุ่นซูเปอร์ฟลายเวท (2552)
** ชิง (ที่ว่าง), 3 เมษายน 2552 ชนะน็อค แพนก้า ซิลาบัน (อินโดนีเซีย) ที่ ตลาดกลางลาดสวาย ตำบลลาดสวาย อำเภอลำลูกกา จังหวัดปทุมธานี

**อ้างอิง**
  สถิติการชก date=2012-10-03 
เดวิด นครหลวงโปรโมชั่น
หมวดหมู่:นักมวยจากจังหวัดสุรินทร์
หมวดหมู่:แชมป์ ABCO
ฟิสิกส์อะตอม

ฟิสิกส์อะตอม (Atomic physics) เป็นสาขาหนึ่งของฟิสิกส์ ซึ่งศึกษาอะตอมอย่างเป็นระบบเดี่ยวที่ประกอบด้วยอิเล็กตรอนและนิวเคลียสอะตอม เริ่มแรกนั้นสาขานี้เกี่ยวข้องกับการเรียงตัวของอิเล็กตรอนรอบนิวเคลียสและกระบวนการเปลี่ยนแปลงที่เกิดจากการเรียงตัวนี้
ฟิสิกส์อะตอมจะเกี่ยวข้องกับพลังงานนิวเคลียร์และระเบิดปรมาณูอยู่บ่อยครั้ง แต่อย่างไรก็ตาม นักฟิสิกส์ก็ได้กำหนดข้อแตกต่างระหว่างฟิสิกส์อะตอม ซึ่งมองอะตอมว่าเป็นระบบของอิเล็กตรอนและนิวเคลียส กับฟิสิกส์นิวเคลียร์ ซึ่งสนใจแต่นิวเคลียสอะตอมเพียงอย่างเดียว

**ดูเพิ่ม**
 ระดับพลังงาน

**อ้างอิง**

**แหล่งข้อมูลอื่น**
 MIT-Harvard Center for Ultracold Atoms- Stanford QFARM Initiative for Quantum Science & Enginneering- Joint Quantum Institute at University of Maryland and NIST- Atomic Physics on the Internet- JILA (Atomic Physics)- ORNL Physics Division
หมวดหมู่:ฟิสิกส์
หมวดหมู่:ฟิสิกส์อะตอม
ปลากระเบนไฟฟ้า

ปลากระเบนไฟฟ้า (Electric rays, Numbfishes, Coffin rays, Sleeper rays, Crampfishes) เป็นปลากระเบนที่มีรูปร่างกลม จัดอยู่ในอันดับ Torpediniformes และมีอวัยวะคู่หนึ่งที่สามารถปล่อยกระแสไฟฟ้าได้ ซึ่งประกอบไปด้วยเซลล์รูปหกเหลี่ยมเรียงซ้อนกันเป็นกลุ่ม ตั้งอยู่ทางด้านข้างของตาถัดไปถึงครีบอก ภายในมีสารเป็นเมือกคล้ายวุ้น ทำหน้าที่ในการผลิตกระแสไฟฟ้า โดยความแรงมีตั้งแต่ระดับต่ำเพียง 8 โวลต์ไปจนถึง 220 โวลต์ ขึ้นอยู่กับชนิด กระแสไฟฟ้านี้ใช้เพื่อทำให้เหยื่อสลบหรือฆ่าเหยื่อ 
ปลากระเบนไฟฟ้าทั้งหมดมีรูปร่างแบนกลม ตามีขนาดเล็กมาก (มีอยู่ 4 ชนิดที่ตาบอด) ส่วนหางพัฒนาอย่างสมบูรณ์แข็งแรง และไม่มีเงี่ยงหางแหลมคมเหมือนปลากระเบนในอันดับอื่น มีลำตัวหนาและอ่อนนุ่ม มีครีบหลัง 2 ตอน หรือไม่มีเลย
ปลากระเบนไฟฟ้ามีทั้งหมด 4 วงศ์ (ดูในตาราง) ประกอบด้วย 69 ชนิด 11 สกุล โดยทั้งหมดพบในทะเล พบในบริเวณอบอุ่นในเขตร้อนของมหาสมุทรแอตแลนติก, แปซิฟิกและมหาสมุทรอินเดีย
ปลากระเบนไฟฟ้ามักหมกตัวอยู่ใต้พื้นทราย สามารถทำอันตรายต่อมนุษย์ได้หากเหยียบไปถูกเข้า ซึ่งอาจทำให้เกิดอาการชาและจมน้ำเสียชีวิตได้
อวัยวะสร้างกระแสไฟฟ้าคู่
ปลากระเบนไฟฟ้าในภาษาไทยมีชื่อเรียกอีกอย่างหนึ่งว่า "ปลาเสียว" โดยชนิดที่พบได้ในน่านน้ำไทย เช่น ปลากระเบนไฟฟ้าหลังเรียบ (Temera hardwickii), ปลากระเบนไฟฟ้าสีน้ำตาล (Narcine brunnea), N. indica และ Narke dipterygia ส่วนชนิดที่พบได้ในต่างประเทศและเป็นที่รู้จักดีได้แก่ ปลากระเบนไฟฟ้าแปซิฟิก (Torpedo californica), ปลากระเบนไฟฟ้าตาบอด (Typhlonarke aysoni) เป็นต้น

**ดูเพิ่ม**
 ปลากระเบน- ปลาไฟฟ้า

**อ้างอิง**

**แหล่งข้อมูลอื่น**
 Torpediniformes Electric Ray 
หมวดหมู่:ปลากระเบน
กระเบน
หมวดหมู่:ปลาไฟฟ้า
หมวดหมู่:ปลากระเบนไฟฟ้า
วิหารอาร์ทิมิส

วิหารอาร์ทิมิส (Temple of Artemis) หรือ วิหารไดแอนา (Temple of Diana) ถูกยกย่องให้เป็น  7 สิ่งมหัศจรรย์ยุคต้น เชื่อกันว่าสร้างขึ้นเพื่อถวายเทพีอาร์ทิมิส ซึ่งเป็นเทพที่พวกนายพรานเคารพบูชา
มหาวิหารนี้เคยถูกวางเพลิงโดยเฮโรสตราตัสเมื่อ 356 ปีก่อนคริสต์ศักราช เพียงเพื่อต้องการที่จะจารึกชื่อตนเองลงในประวัติสาสตร์ ภายหลังได้รับการซ่อมแซมโดยอเล็กซานเดอร์มหาราช  ปัจจุบันหลงเหลือเพียงซากเสาเท่านั้นหลังจากถูกทำลายโดยพวกกอธที่เข้ามารุกรานเมื่อปีคริสต์ศักราช 262 เพื่อเปลี่ยนเมืองเอเฟซัสเป็นเมืองแห่งคริสตศาสนา แทนที่ศาสนากรีกโรมัน

**อ้างอิง**
บรรณานุกรม- Anton Bammer, "A Peripteros" of the Geometric Period in the Artemision of Ephesus" Anatolian Studies 40 (1990), pp. 137–160.- Lynn R. LiDonnici, "The Images of Artemis Ephesia and Greco-Roman Worship: A Reconsideration" The Harvard Theological Review 85.4 (October 1992), pp. 389–415.- Irene Ringwood Arnold, "Festivals of Ephesus", American Journal of Archaeology, Vol. 76, No. 1 (January, 1972), pp. 17-22.

**แหล่งข้อมูลอื่น**
  Temple of Artemis date=2012-11-04  (Ephesos) objects at the British Museum website -  Florence Mary Bennett, Religious Cults Associated with the Amazons: (1912): Chapter III: Ephesian Artemis (text)-  James Grout: Temple of Artemis, part of the Encyclopædia Romana-  Diana's Temple at Ephesus (W. R. Lethaby, 1908)-  Pictures of the current situation
หมวดหมู่:เจ็ดสิ่งมหัศจรรย์ของโลก
หมวดหมู่:สถาปัตยกรรมโรมันในประเทศกรีซ
หมวดหมู่:สิ่งก่อสร้างในศตวรรษที่ 6 ก่อนคริสตกาล
หมวดหมู่:เทวสถานโรมัน
หมวดหมู่:เทวสถานกรีก
ปลากระเบนไฟฟ้าแปซิฟิก

ปลากระเบนไฟฟ้าแปซิฟิก (Pacific electric ray; Torpedo pacific; Torpedo californica) เป็นปลากระเบนไฟฟ้าชนิดหนึ่ง อาศัยอยู่ในมหาสมุทรแปซิฟิกทางตะวันออก ตั้งแต่บริติชโคลัมเบีย (แคนาดา), คาบสมุทรแคลิฟอร์เนีย (เม็กซิโก) และอาจพบได้ในส่วนอื่น ๆ ของมหาสมุทรแปซิฟิก
มีความยาวประมาณ 140 เซนติเมตร น้ำหนักประมาณ 41 กิโลกรัม ลำตัวรูปร่างกลม มีสีเทา และมีจุดสีดำอยู่บนหลัง ครีบหลังทั้งสองครีบอยู่ใกล้หาง
มักพบได้ในดงสาหร่ายเคลป์และก้นทะเลที่เป็นทราย บางครั้งอาจฝังตัวอยู่ในทราย กินปลากระดูกแข็งเป็นอาหาร โดยเฉพาะจำพวกปลาเฮอร์ริ่งและปลาเบน สามารถทำให้เหยื่อสลบโดยปล่อยกระแสไฟฟ้าออกจากอวัยวะพิเศษ ความแรงอาจถึง 50 โวลต์และ 1 กิโลวัตต์ มีอายุขัยค่อนข้างนาน ตั้งแต่ 4.5 ถึง 14 ปี
ปลากระเบนไฟฟ้าแปซิฟิกมักถูกใช้เป็นตัวอย่างในการวิจัยทางอณูชีววิทยา เพราะอวัยวะสร้างกระแสไฟฟ้ามีปริมาณโปรตีนบางชนิดอยู่สูงมาก ตัวอย่างเช่น อะซีทิลคอลีนสเตอเรส

**อ้างอิง**

**แหล่งข้อมูลอื่น**
หมวดหมู่:ปลากระเบนไฟฟ้า
สวีท

สวีท อาจหมายถึง- สวีท (ดนตรี) (suite) กลุ่มเพลงเต้นรำหลายลักษณะมารวมเป็นชุดเพลง แต่ไม่นิยมนำมาเล่นเพื่อเต้นรำจริง- ห้องสวีท (suite) ห้องพักในโรงแรมที่แบ่งภายในออกเป็นหลายห้อง หรือเรียกว่าห้องชุด
 ความหมายในภาษาอังกฤษ- สวีท (sweet) ยังหมายถึง ความหวาน- มายสวีทเปียโน (My Sweet Piano) ตัวละครใน ซานริโอ
ปลากระเบนไฟฟ้าตาบอด

กระเบนไฟฟ้าตาบอด (langx|en|:En:Blind electric ray; Typhlonarke aysoni) เป็นปลากระเบนไฟฟ้าในวงศ์ :En:Narcinidae พบได้ตามไหล่ทวีป ตั้งแต่ช่องแคบคุก ของประเทศนิวซีแลนด์ลงไป ที่ความลึกระหว่าง 100 - 900 เมตร มีความยาวระหว่าง 15 - 30 เซนติเมตร
มีลำตัวรูปร่างกลม หางเล็กอ้วน มีครีบหลังหนึ่งครีบ และมีตาขนาดเล็กมากที่แทบมองไม่เห็น ส่วนหน้าของลำตัวมีอวัยวะพิเศษที่ทำหน้าที่เก็บกระแสไฟฟ้าและปล่อยออกไปเพื่อทำให้เหยื่อสลบ กลไกนี้ยังใช้เพื่อนำทางและค้นหาเหยื่อในบริเวณที่แสงสว่างน้อยได้อีกด้วย ซึ่งเหยื่อได้แก่ ปลา และสัตว์น้ำชนิดต่าง ๆ เป็นปลาที่หากินตามพื้นทรายและหน้าดิน

**อ้างอิง**

**แหล่งข้อมูลอื่น**
 รูปและข้อมูลเพิ่มเติม 
หมวดหมู่:ปลากระเบนไฟฟ้า
สไตลิช นอนเซ็นส์

สไตลิช นอนเซ็นส์ (Stylish Nonsense) วงดนตรีสัญชาติไทย ในสังกัด แพนด้า เรคคอร์ดส มีสมาชิก 2 คนคือ  ยุทธนา กะลัมพะเหติ (จูน) และ วรรณฤต พงศ์ประยูร (ป๊อก) 
หมวดหมู่:กลุ่มดนตรีไทยในยุค 2000
หมวดหมู่:ศิลปินสังกัดสมอลล์รูม
รังสีแม่เหล็กไฟฟ้า

ในวิชาฟิสิกส์ รังสีแม่เหล็กไฟฟ้า (electromagnetic radiation) หมายถึงคลื่น (หรือควอนตัมโฟตอน) ของสนามแม่เหล็กไฟฟ้าที่แผ่ผ่านปริภูมิโดยพาพลังงานจากการแผ่รังสีแม่เหล็กไฟฟ้า
โดยคลาสสิก รังสีแม่เหล็กไฟฟ้า ประกอบด้วย คลื่นแม่เหล็กไฟฟ้า ซึ่งเป็นการสั่นประสานของสนามไฟฟ้าและแม่เหล็กซึ่งแผ่ผ่านสุญญากาศด้วยความเร็วแสง การสั่นของสนามทั้งสองนี้ตั้งฉากกันและตั้งฉากกับทิศทางของการแผ่พลังงานและคลื่น ทำให้เกิดคลื่นตามขวาง แนวคลื่นของคลื่นแม่เหล็กไฟฟ้าเปล่งจากแหล่งกำเนิดจุด (เช่น หลอดไฟ) เป็นทรงกลม ตำแหน่งของคลื่นแม่เหล็กไฟฟ้าในสเปกตรัมแม่เหล็กไฟฟ้าสามารถจำแนกลักษณะได้โดยความถี่ของการสั่นหรือความยาวคลื่น สเปกตรัมแม่เหล็กไฟฟ้ามีคลื่นวิทยุ ไมโครเวฟ รังสีอินฟราเรด แสงที่มองเห็นได้ รังสีอัลตราไวโอเลต รังสีเอกซ์และรังสีแกมมา โดยเรียงความถี่จากน้อยไปมากและความยาวคลื่นจากมากไปน้อย
คลื่นแม่เหล็กไฟฟ้าเกิดเมื่ออนุภาคมีประจุถูกเร่ง แล้วคลื่นเหล่านี้จะสามารถมีอันตรกิริยากับอนุภาคมีประจุอื่น คลื่นแม่เหล็กไฟฟ้าพาพลังงาน โมเมนตัม และ โมเมนตัมเชิงมุม จากอนุภาคแหล่งกำเนิดและสามารถส่งผ่านคุณสมบัติเหล่านี้แก่สสารซึ่งไปทำอันตรกิริยาด้วย ควอนตัมของคลื่นแม่เหล็กไฟฟ้าเรียก โฟตอน ซึ่งมีมวลนิ่งเป็นศูนย์ แต่พลังงานหรือมวลรวม (โดยสัมพัทธ์) สมมูลไม่เป็นศูนย์ ฉะนั้นจึงยังได้รับผลจากความโน้มถ่วง รังสีแม่เหล็กไฟฟ้าสัมพันธ์กับคลื่นแม่เหล็กไฟฟ้าเหล่านั้นซึ่งสามารถแผ่ตนเองได้โดยปราศจากอิทธิพลต่อเนื่องของประจุเคลื่อนที่ที่ผลิตมัน เพราะรังสีนั้นมีระยะห่างเพียงพอจากประจุเหล่านั้นแล้ว ฉะนั้น บางทีจึงเรียกรังสีแม่เหล็กไฟฟ้าว่าสนามไกล ในภาษานี้สนามใกล้หมายถึงสนามแม่เหล็กไฟฟ้าใกล้ประจุและกระแสที่ผลิตมันโดยตรง โดยเจาะจงคือ ปรากฏการณ์การเหนี่ยวนำแม่เหล็กไฟฟ้าและการเหนี่ยวนำไฟฟ้าสถิต
ในทฤษฎีควอนตัมแม่เหล็กไฟฟ้า รังสีแม่เหล็กไฟฟ้าประกอบด้วยโฟตอน อนุภาคมูลฐานซึ่งทำให้เกิดอันตรกิริยาแม่เหล็กไฟฟ้าทั้งสิ้น ฤทธิ์ควอนตัมทำให้เกิดแหล่งรังสีแม่เหล็กไฟฟ้าเพิ่ม เช่น การส่งผ่านอิเล็กตรอนไประดับพลังงานต่ำกว่าในอะตอมและการแผ่รังสีวัตถุดำ โฟตอนความถี่สูงขึ้นจะมีพลังงานมากขึ้น ความสัมพันธ์นี้เป็นไปตามกฎของพลังค์ E = hν โดยที่ E คือ พลังงานต่อโปรตอน ν คือ ความถี่ของโฟตอน และ h คือ ค่าคงที่ของพลังค์ ตัวอย่างเช่น โฟตอนรังสีแกมมาหนึ่งโฟตอน อาจพาพลังงาน ~100,000 เท่าของโฟตอนหนึ่งโฟตอนของแสงที่มองเห็นได้
ผลของรังสีแม่เหล็กไฟฟ้า ต่อสารประกอบเคมีและสิ่งมีชีวิตขึ้นอยู่กับพลังงานและความถี่ของรังสี รังสีแม่เหล็กไฟฟ้าที่มองเห็นได้หรือความถี่ต่ำ (คือ แสงที่มองเห็นได้ อินฟราเรด ไมโครเวฟ และ คลื่นวิทยุ) เรียก รังสีไม่แตกตัวเป็นไอออน (non-ionizing radiation) เพราะโฟตอนของมันเดี่ยว ๆ ไม่มีพลังงานเพียงพอทำให้อะตอมหรือโมเลกุลกลายเป็นไอออน ผลของรังสีเหล่านี้ต่อระบบเคมีและเนื้อเยื่อมีชีวิตส่วนใหญ่เกิดจากฤทธิ์ความร้อนจากการส่งผ่านพลังงานรวมของหลายโฟตอน ในทางตรงข้าม รังสีอัลตราไวโอเลต รังสีเอกซ์ และ รังสีแกมมา เรียก รังสีแตกตัวเป็นไอออน (ionizing radiation) เพราะแต่ละอะตอมความถี่สูงนั้นพาพลังงานเพียงพอทำให้โมเลกุลแตกตัวเป็นไอออนหรือสลายพันธะเคมี รังสีเหล่านี้มีความสามารถทำให้เกิดปฏิกิริยาเคมีและความเสียหายต่อเซลล์มีชีวิตนอกเหนือจากผลของความร้อนธรรมดาและอาจเป็นภัยถึงชีวิตได้

**อ้างอิง**

หมวดหมู่:รังสี
จามีเลีย

จามีเลีย (Jamelia) มีชื่อจริงว่า จามีเลีย เดวิส (Jamelia Davis) เกิดเมื่อวันที่ 11 มกราคม ค.ศ. 1981 เป็นนักร้องอาร์แอนด์บีจากประเทศอังกฤษ เจ้าของเพลงฮิตอย่าง Superstar ซึ่งเพลงนี้ท้อปเท็นหลายประเทศ รวมทั้งขึ้นอันดับ 1 ที่ออสเตรเลียอีกด้วย

**ประวัติ**
จามีเลีย  เกิดในเบอร์มิงแฮม ประเทศอังกฤษ เป็นครอบครัวชาวจาเมกา เมื่อตอนที่เธอมีอายุเพียง 15 ปี เท่านั้น เธอเดินเข้ามาพบกับฝ่ายจัดหาศิลปินเธอเข้ามายืนต่อหน้าเขาและร้องเพลงของเธอโดยที่ไม่มีเสียงดนตรีประกอบ สืบเนื่องมาจากความสามารถและความกล้าของเธอทาง Parlophone จึงได้เซ็นสัญญากับเธอก่อนและให้เวลาเธอในการฝึกซ้อมและพัฒนาการร้องเพลงของเธอ จนกระทั่งวันหนึ่งที่เธอพร้อมที่จะออกซิงเกิลและอัลบั้มชุดแรก Drama ในปี 2000 ในอัลบั้มชุดนี้มีซิงเกิลฮิตอย่าง I Do, Call Me, Money, และ Thinkin’ Bout You
เธอกลับมากับผลงานใหม่กับอัลบั้มชุดสองที่ใช้ชื่อว่า “Thank You” (แต๊ง กิ้ว) ตอนนี้เรียกได้ว่าเป็นช่วงเวลาของเธอจริงที่จะกลับมาในวงการเพลงอีกครั้งหลังจากที่ได้ออกซิงเกิลที่ผ่านมาในเดือนมิถุนายนปี 2003 ที่มีชื่อว่า “Bout” ซึ่งทำให้เธอได้ไปถึงจุดมุ่งหมายของเธอโดยเพลงดังกล่าว Jamelia ได้แต่งรวมกับ C Swing
ปี 2006 นี้เธอจึงกลับมาอีกครั้ง พร้อมอัลบั้มใหม่ Walk With Me มีซิงเกิลที่ประสบความสำเร็จมาแล้วถึง 2 คือเพลง Something About You และ Beware of the Dog ล้วนแต่เข้า Top 10 บน UK Singles Chart

**อัลบั้ม**
 Drama (2000)- Thank You (2003)- Walk With Me (2006)

**แหล่งข้อมูลอื่น**
  เว็บไซต์จามีเลีย date=2004-04-04 
หมวดหมู่:นักร้องอังกฤษ
หมวดหมู่:นักดนตรีจากเบอร์มิงแฮม
หมวดหมู่:ชาวอังกฤษเชื้อสายจาเมกา
ฮันนีพอต

ในทางศัพท์ของคอมพิวเตอร์ honeypot คือกับดักที่ติดตั้งเพื่อดักจับ เบี่ยงเบน หรือบางครั้งอาจตอบโต้การพยายามใช้ระบบสารสนเทศโดยไม่ได้รับอนุญาต โดยทั่วไปแล้วประกอบด้วยคอมพิวเตอร์ ข้อมูล หรือบริเวณส่วนหนึ่งของเครือข่ายที่ไม่ได้ถูกแยกต่างหากและไม่ได้รับการป้องกัน และเครือข่ายที่มีข้อมูลหรือทรัพยากรที่อาจมีค่าสำหรับผู้บุกรุก Honeypot ที่แฝงตัวเป็น open proxy จะรู้จักในอีกชื่อหนึ่งว่า Sugarcane

**อ้างอิง**
 Lance Spitzner (2002). Honeypots tracking hackers. Addison Wesley. ISBN 0321108957.
หมวดหมู่:เครือข่ายคอมพิวเตอร์
การแข่งเรือยาว

ประเพณีแข่งเรือ เป็นประเพณีหน้าน้ำของคนไทยและประเทศใกล้เคียง เป็นการละเล่นในยามน้ำหลากที่สืบทอดมาแต่โบราณ และมักมีการแข่งเรือควบคู่ไปกับการทำบุญ ปิดทอง ไหว้พระและงานกฐิน ช่วยสร้างบรรยากาศให้งานบุญครึกครื้นขึ้น
ประเพณีแข่งเรือ เป็นการละเล่นที่สอดคล้องกับวิถีชีวิตความเป็นอยู่ของชาวไทยในชนบทถิ่นที่อยู่อาศัยใกล้น้ำ ในช่วงเดือนสิบเอ็ดและเดือนสิบสอง ชาวบ้านเว้นว่างจากการทำไร่ทำนา เป็นโอกาสที่หนุ่มสาวได้พบปะเกี้ยวพาราสีกัน ได้เห็นฝีไม้ลายมือของชายอกสามศอก ได้เห็นความสามัคคีพร้อมเพรียงของเหล่าหนุ่มฝีพาย การแข่งเรือมักมีการเล่นเพลงเรือ เพลงปรบไก่ เพลงครึ่งท่อน และสักวาโต้ตอบกันระหว่างหนุ่มสาวหลังการแข่งเรือ เป็นการใช้ฝีปากไหวพริบและความเป็นเจ้าบทเจ้ากลอน โต้ตอบเกี้ยวพาราสีกัน ได้แสดงความสามารถทั้งหญิงและชาย ผู้ดูมีทั้งอยู่บนตลิ่ง และที่พายเรือกันไปเป็นหมู่ ต่างสนุกสนานกันทั่วหน้า
เรือแข่งที่แถบชาวบ้านลุ่มแม่น้ำเจ้าพระยาใช้แข่งซึ่งทำจากท่อนซุงทั้งต้น การต่อเรือยาวต้องใช้ความรู้ ความชำนาญมาก จึงจะได้เรือที่สวยและแล่นได้เร็วเวลาพาย
ปัจจุบันประเพณีการแข่งเรือยังมีเหลืออยู่บ้างไม่มากเหมือนสมัยก่อน เพราะวิถีชีวิตมีการเปลี่ยนแปลงไป แต่เราไม่ค่อยจะได้ยินเสียงเพลงเห่เรือของฝีพายและของชาวบ้าน กลับได้ยินเพลงลูกทุ่งแทน เพราะขาดผู้รู้คุณค่าและความสนใจที่จะรักษาไว้ จึงไม่ได้สนับสนุนผู้มีความรู้ความสามารถในการเห่เรือ ให้สืบทอดประเพณีนี้ต่อมา เป็นที่น่ายินดีที่หน่วยงานราชการ และเอกชนบางแห่ง เล็งเห็นคุณค่าของประเพณีแข่งเรือ จึงได้จัดให้มีการแข่งเรือขึ้นในหลายๆท้องถิ่นที่อยู่ริมน้ำ ซึ่งประสบผลสำเร็จ ได้รับความสนใจจากนักท่องเที่ยวชาวไทยและต่างชาติมากมาย

**จุดประสงค์การแข่งขันเรือยาว**
 ฉลองเทศการออกพรรษาของชาวไทยพุทธเพราะจะจัดขึ้นหลังจากออกพรรษาแล้ว- เป็นการสร้างความสามัคคี ให้เกิดขึ้นในหมู่บ้าน- ในอดีตนั้นจะใช้เรือยาวในการแห่กฐินหรือผ้าป่าไปวัด และเพื่อความสนุกสนานและความเพลิดเพลิน จึงได้จัดแข่งขันเรือยาวขึ้นด้วย- เป็นโอกาสดีของหนุ่มสาว ต่างหมู่บ้านที่จะได้รู้จักพบปะสังสรรค์กัน

**ในต่างประเทศ**
การแข่งเรือยาว พบในภูมิภาคเอเชียตะวันออกเฉียงใต้และเอเชียใต้ เช่น ประเทศอินเดีย พม่า กัมพูชา และลาว ชื่อของการแข่งเรือเรียกในภาษาต่าง ๆ ได้แก่- อินเดีย ในรัฐเกรละ เรียกพิธีก่อนการแข่งเรือว่า "จุนทัน วาลลัม" และการแข่งเรือยาวเรียก "วาลลัม กาลี" (Vallam Kali) ในช่วงสิงหาคมถึงกันยายนของทุกปี- บังกลาเทศ การแข่งเรือยาวเรียกว่า "นอคา เบส" (নৌকা বাইচ หรือ Nouka Baich)  ในช่วงมิถุนายน ถึงตุลาคมของทุกปี ซึ่งการแข่งนี้ยังแพร่ไปตามชุมชนชาวยะไข่ในพม่าด้วยซึ่งเรียก "Pailong Poye"- กัมพูชา จัดการแข่งเรือยาวในช่วงเทศกาลน้ำที่เรียกว่า "พิธีบุญอมตูก" (ពិធីបុណ្យអុំទូក) ในแม่น้ำโขงช่วงต่อกับตนเลสาบในช่วงเดือนพฤศจิกายน ซึ่งมีทั้งแบบนั่งและยืนพาย และมีการแข่งเรือยาวแบบนี้ในชุมชนชาวเขมรในเวียดนามตอนใต้ในบริเวณปากแม่น้ำโขงด้วย ซึ่งเรียกเทศกาล"ออกอมบก" (Ok-om-bok)

**อ้างอิง**
หมวดหมู่:ประเพณีไทย
หมวดหมู่:กีฬาทางน้ำ
สวนสมเด็จพระศรีนครินทร์

สวนสมเด็จพระศรีนครินทร์ สวนสาธารณะที่รัฐบาลจัดสร้างโดยมอบให้กรมการศึกษานอกโรงเรียน กระทรวงศึกษาธิการ เพื่อเฉลิมพระเกียรติสมเด็จพระศรีนครินทราบรมราชชนนีในวาระพระชนมายุ 80 พรรษา เมื่อ พ.ศ. 2523 โดยสร้างในเขตการศึกษาทั่วประเทศ เขตละ 1 สวน โดยเลือกจังหวัดที่มีสถานที่ที่เหมาะสมและมีความพร้อม และค่อย ๆ ทะยอยสร้างตามที่ดินและทุนทรัพย์ที่ได้รับจากรัฐบาลและจากการบริจาค สวนสมเด็จพระศรีนครินทร์ทั้ง 13 แห่ง ใช้เวลาทะยอยสร้างมากกว่าหนึ่งทศวรรษ โดยเรียงลำดับตามเวลาที่สร้างแล้วเสร็จและทำพิธีเปิดดังต่อไปนี้
# สวนสมเด็จพระศรีนครินทร์ ศรีสะเกษ  (พ.ศ. 2524)
# สวนสมเด็จพระศรีนครินทร์ 84  (พ.ศ. 2527)
# สวนสมเด็จพระศรีนครินทร์ พระนครศรีอยุธยา (พ.ศ. 2528)
# สวนสมเด็จพระศรีนครินทร์ ร้อยเอ็ด (พ.ศ. 2529)
# สวนสมเด็จพระศรีนครินทร์ ฉะเชิงเทรา (พ.ศ. 2529)
# สวนสมเด็จพระศรีนครินทร์ พิจิตร (พ.ศ. 2530)
# สวนสมเด็จพระศรีนครินทร์ สกลนคร (พ.ศ. 2530)
# สวนสมเด็จพระศรีนครินทร์ เชียงราย (พ.ศ. 2531)
# สวนสมเด็จพระศรีนครินทร์ กาญจนบุรี (พ.ศ. 2531)
# สวนสมเด็จพระศรีนครินทร์ พังงา (พ.ศ. 2532)
# สวนสมเด็จพระศรีนครินทร์ ชุมพร (พ.ศ. 2532)
# สวนสมเด็จพระศรีนครินทร์ นนทบุรี (พ.ศ. 2536)
# สวนสมเด็จพระศรีนครินทร์ ปัตตานี (พ.ศ. 2537)
ปัจจุบัน มูลนิธิสวนสมเด็จพระศรีนครินทร์มีบทบาทสำคัญในการดำเนินงานก่อสร้างและระดมทุน ทั้งเป็นค่าก่อสร้างและเป็นกองทุนสำหรับการดูแลรักษา เป็นผู้ดูแลร่วมกับจังหวัดที่เป็นที่ตั้งของสวน
หมวดหมู่:สวนสาธารณะในประเทศไทย
สวรรคโลก

สวรรคโลก อาจหมายถึง- อำเภอสวรรคโลก จังหวัดสุโขทัย
** เทศบาลเมืองสวรรคโลก
** สถานีรถไฟสวรรคโลก- ถนนสวรรคโลก ในเขตดุสิต กรุงเทพมหานคร- จังหวัดสวรรคโลก จังหวัดในอดีตของประเทศไทย
ฮิโรยูกิ เอบิฮาระ

ฮิโรยูกิ เอบิฮาระ (Ebihara Hiroyuki) เป็นนักมวยสากลชาวญี่ปุ่น เกิดเมื่อ 26 มีนาคม พ.ศ. 2482 สถิติการชก 68 ครั้ง ชนะ 62 (น็อค 33) เสมอ 1 แพ้ 5 เสียชีวิตเมื่อ 20 เมษายน พ.ศ. 2534 จากโรคตับรวมอายุได้ 51 ปี

**ประวัติ**
เอบิฮาระเริ่มชกมวยสากลอาชีพเมื่อ พ.ศ. 2502 ชกชนะรวด 36 ครั้งจากทั้งหมด 38 ครั้ง มีแค่แพ้คะแนนไฟติง ฮาราดะ และเสมอกับสึโยชิ นากามูระเท่านั้นที่ไม่ชนะ จน พ.ศ. 2506 จึงมีโอกาสได้ชิงแชมป์โลกรุ่นฟลายเวท ชนะน็อก โผน กิ่งเพชร ยกแรกได้ครองแชมป์โลก แต่อีกไม่กี่เดือนต่อมาก็เสียแชมป์คืนให้โผน
หลังจากเสียแชมป์ไป เอบิฮาระกลับมาชกชนะอีกหลายครั้ง รวมทั้งชนะคะแนนเอเฟรน ตอร์เรส 2 ครั้ง ชนะคะแนนสึโยชิ นากามูระ ชนะคะแนน ริค มากราโม และได้ชิงแชมป์โลกรุ่นฟลายเวท WBA อีก 2 ครั้งแต่ไม่สำเร็จ แพ้คะแนน โอราซิโอ เอนริเก อักกาบาโย (อาร์เจนตินา) ทั้งสองครั้ง จนกระทั่ง อักกาบาโยสละตำแหน่งไป เอบิฮาระจึงได้ชิงแชมป์ที่ว่าง ชนะคะแนน โฆเซ เซเบร์ริโน เมื่อ พ.ศ. 2512 แต่เมื่อขึ้นป้องกันแชมป์ครั้งแรกก็แพ้คะแนน เบอร์นาเบ้ วิลลาแคมโป เสียตำแหน่งไปเพราะต้านทานความแข็งแกร่งของวิลลาแคมโปไม่ได้ (ต่อมาวิลลาแคมโปมาเสียแชมป์ให้เบิกฤกษ์ ชาติวันชัย) หลังจากเสียแชมป์ เอบิฮาระจึงแขวนนวมไป

**เกียรติประวัติ**
 แชมป์โลก WBA, WBC เดอะริงและไลนีลรุ่นฟลายเวท (2506 - 2507)
** ชิง (WBC ที่ว่าง), 18 ก.ย. 2506 ชนะน็อค โผน กิ่งเพชร ยก 1
** เสียแชมป์, 23 ม.ค. 2507 แพ้คะแนน โผน กิ่งเพชร- แชมป์โลก WBA รุ่นฟลายเวท (2512)
** ชิง, 30 มี.ค. 2512 ชนะคะแนน ชูแซ เซแบร์ริญู ที่ ญี่ปุ่น
** เสียแชมป์, 19 ต.ค. 2512 แพ้คะแนน เบอร์นาเบ้ วิลลาแคมโป ที่ ญี่ปุ่น- เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBA, WBC รุ่นฟลายเวท 15 ก.ค. 2509 แพ้คะแนน โอราซิโอ เอนริเก อักกาบาโย ที่ อาร์เจนตินา
** ชิงแชมป์โลก WBA รุ่นฟลายเวท 12 ส.ค. 2510 แพ้คะแนน โอราซิโอ เอนริเก อักกาบาโย ที่อาร์เจนตินา

**อ้างอิง**
   สถิติการชก boxrec.com- คนเหล็ก. ย้อนอดีตมวยดัง:ฮิโรยูกิ เอบิฮาร่า "ซ้ายเพชฌฆาต"ของปลาดิบ ผู้โค่น โผน กิ่งเพชรตกบัลลังก์. นิตยสารมวยโลก. เล่มที่ 1207 ตุลาคม 2550 หน้า 40-41

**แหล่งข้อมูลอื่น**
หมวดหมู่:นักมวยสากลชาวญี่ปุ่นหมวดหมู่:นักกีฬาจากโตเกียว
หมวดหมู่:แชมป์โลก WBA
หมวดหมู่:แชมป์โลก WBC
หมวดหมู่:แชมป์โลก เดอะริง
หมวดหมู่:บุคคลจากฟุซซะ
2534
เอ็มทีวีวิดีโอมิวสิกอะวอดส์

เอ็มทีวีวิดีโอมิวสิกอะวอดส์ (MTV Video Music Awards, หรือเรียกย่อว่า VMAs) เป็นงานมอบรางวัลที่นำเสนอโดยเอ็มทีวี เพื่อเป็นเกียรติแก่มิวสิกวิดีโอยอดเยี่ยม เดิมทีเป็นทางเลือกแทนรางวัลแกรมมี (ในหมวดวิดีโอ) งานมอบรางวัลเอ็มทีวีวิดีโอมิวสิกอะวอดส์ประจำปี มักถูกเรียกว่า "ซูเปอร์โบวล์สำหรับเยาวชน" อันเป็นการยอมรับศักยภาพของวีเอ็มเอในการดึงดูดเยาวชนนับล้านจากกลุ่มวัยรุ่นอายุราว ๆ 20 ปี จนในปี 2001 วีเอ็มเอได้กลายเป็นรางวัลอันทรงเกียรติ รูปปั้นที่มอบให้แก่ผู้ชนะคือ นักบินอวกาศบนดวงจันทร์ ซึ่งเป็นหนึ่งในตัวแทนแรกสุดของเอ็มทีวีและถูกเรียกขานว่า "มูนแมน" (moonman) อย่างไรก็ตามในปี 2017 คริส แม็กคาร์ธี ประธานของเอ็มทีวีกล่าวว่ารูปปั้นนี้จะถูกเรียกว่า "มูนเพอร์สัน" (Moon Person) นับตั้งแต่นั้น รูปปั้นออกแบบโดยแมนแฮตตันดีไซน์ ซึ่งเป็นผู้ออกแบบเครื่องหมายการค้าเอ็มทีวีดั้งเดิม  รูปปั้นอิงจากแอนิเมชันอย่าง ท็อปออฟเดอะอาวเออร์ เมื่อปี 1981 ที่สร้างโดยเฟรด ไซเบิร์ต ผลิตโดยแอลัน กูดแมน และบัซ โปตัมกิน ปัจจุบันรูปปั้นทำขึ้นโดยนิวยอร์กเฟิร์มโซไซอิตีอะวอดส์ นับตั้งแต่งานมอบรางวัลปี 2006 ผู้ชมสามารถลงคะแนนวิดีโอโปรดของพวกเขาในหมวดหมู่ทั่วไปทั้งหมดได้ โดยเยี่ยมชมเว็บไซต์ของเอ็มทีวี

**รางวัลแต่ละหมวดหมู่**
 วิดีโอแห่งปี- ศิลปินแห่งปี- เพลงแห่งปี- ศิลปินหน้าใหม่ยอดเยี่ยม- การแสดงผลักดันแห่งปี- ศิลปินกลุ่มยอดเยี่ยม- ร่วมขับร้องเพลงยอดเยี่ยม- ป็อปยอดเยี่ยม- ร็อกยอดเยี่ยม- ออลเทอร์นาทิฟยอดเยี่ยม- อาร์แอนด์บียอดเยี่ยม- ฮิปฮอปยอดเยี่ยม- ลาตินยอดเยี่ยม- เคป็อปยอดเยี่ยม- วิดีโอฟอร์กูด- วิดีโอขนาดยาวยอดเยี่ยม- เพลงแห่งฤดูร้อน- กำกับยอดเยี่ยม- ออกแบบท่าเต้นยอดเยี่ยม- เอฟเฟกต์ภาพยอดเยี่ยม - กำกับศิลป์ยอดเยี่ยม- ตัดต่อยอดเยี่ยม- กำกับภาพยอดเยี่ยม- รางวัลไมเคิลแจ็กสันวิดีโอแวนการ์ด

**อ้างอิง**

**แหล่งข้อมูลอื่น**
หมวดหมู่:เอ็มทีวีวิดีโอมิวสิกอะวอดส์
หมวดหมู่:รางวัลดนตรีอเมริกัน
คิม ยง-คัง

คิม ยง-คัง (ฮันกุล: 김용강, ฮันจา: 金容江; Kim Yong-kang, Yong-Kang Kim) อดีตนักมวยสากลชาวเกาหลีใต้ เกิดเมื่อวันที่ 3 มกราคม พ.ศ. 2508 มีสถิติการชกทั้งหมด 31 ครั้ง ชนะ 26 (น็อค11) แพ้ 5

**ประวัติ**
คิมขึ้นชกมวยสากลครั้งแรกเมื่อ 6 เมษายน พ.ศ. 2528 ชนะน็อค แบ บยุงชิก ยก 4 จากนั้น ขึ้นชกชนะรวดมาตลอด จนได้ครองแชมป์เกาหลีใต้รุ่นฟลายเวท ชนะคะแนน ลิม ฮาชิก เมื่อ 17 มกราคม พ.ศ. 2530 ได้แชมป์มาครอง จากนั้น คิมขึ้นชิงแชมป์สหพันธ์มวยภาคตะวันออกไกลและแปซิฟิก (OPBF) รุ่นฟลายเวทที่ว่าง ชนะน็อค พัฒน์ อ.ยุทธนากร ยก 10 เมื่อ 11 ธันวาคม พ.ศ. 2531 ป้องกันตำแหน่ง ได้ครั้งเดียว คิมก็ขึ้นชิงแชมป์โลก WBC รุ่นฟลายเวท เมื่อ 24 กรกฎาคม พ.ศ. 2531 ชนะคะแนน สด จิตรลดาอย่างเป็นเอกฉันท์ ได้แชมป์มาครอง คิมป้องกันตำแหน่งได้สองครั้ง เมื่อเดินทางมาชกแก้มือกับสด จิตรลดาอีกครั้งที่จังหวัดตรังเมื่อ 3 มิถุนายน พ.ศ. 2532 คราวนี้ คิมเป็นฝ่ายแพ้คะแนนสดไปอย่างไม่เป็นเอกฉันท์ เสียแชมป์โลก
หลังจากเสียแชมป์ คิมขึ้นชกแพ้คะแนน ลี ยุลวู ก่อนชกชนะน็อค แชมป์ เกียรติเพชร ยก 2 ที่เกาหลีใต้ ต่ดมา คิมมาชิงแชมป์โลกสมาคมมวยโลก (WBA) รุ่นจูเนียร์แบนตัมเวท ในไทยเมื่อ 29 กันยายนพ.ศ. 2533 แพ้น็อค เขาทราย แกแล็กซี่ ยก 6 จากนั้น คิมลดรุ่นลงไปชกรุ่นฟลายเวทอีก และขึ้นชิงแชมป์โลกของสมาคมมวยโลกเมื่อ 26 มกราคม พ.ศ. 2534 ชนะคะแนน เอลวิส อัลวาเรซ ที่เกาหลีใต้ ได้แชมป์มาครอง ป้องกันตำแหน่งได้สองครั้งก็เสียแชมป์ เมื่อ 26 กันยายน พ.ศ. 2535 แพ้คะแนน อากิเลซ กุซมัน ที่ เกาหลีใต้ หลังจากเสียแชมป์ คิมหยุดชกไปถึงสองปี จนกระทั่งเดินทางมาชิงแชมป์โลกรุ่นเดิมอีกครั้งเมื่อ 25 กันยายน พ.ศ. 2537 แพ้คะแนน แสน ส.เพลินจิต ไปอย่างเอกฉันท์อีกเมื่อครบ 12 ยกที่ กาญจนบุรี ซึ่งเวทีมวยเป็นเวทีชั่วคราวตั้งอยู่ภายในสนามกีฬากลางจังหวัดหรือสนามกลีบบัว อยู่ใกล้กับสะพานข้ามแม่น้ำแคว มียอดผู้ชมกว่า 50,000 คนหลังจากนั้น คิมขึ้นชกอีกเพียงครั้งเดียว เมื่อ 25 มีนาคม พ.ศ. 2538 ชนะคะแนน เลโอ รามิเรซ แล้วไม่ได้ชกมวยอีกเลย

**เกียรติประวัติ**
 แชมป์เกาหลีใต้รุ่นฟลายเวท (2530)- แชมป์ OPBF รุ่นจูเนียร์ฟลายเวท ( 2530 - 2531)
** ชิง, 11 ธ.ค. 2530 ชนะน็อค พัฒน์ อ.ยุทธนากร ยก 10  ที่ เกาหลีใต้
** ป้องกันครั้งที่ 1,20 ก.พ. 2531 ชนะคะแนน ซอนนี่ วิดัล  ที่ เกาหลีใต้- แชมป์โลก WBC รุ่นฟลายเวท ( 2531 - 2532)
** 24 ก.ค. 2531 ชนะคะแนน สด จิตรลดา ที่ เกาหลีใต้
** ป้องกันครั้งที่ 1 12 พ.ย. 2531 ชนะคะแนน อีมิล มัตสุชิม่า ที่ เกาหลีใต้
** ป้องกันครั้งที่ 2, 5 มี.ค. 2532 ชนะคะแนน เลพเพิร์ด ทากานูมะ ที่ ญี่ปุ่น
** เสียแชมป์,3 มิ.ย. 2532 แพ้คะแนน สด จิตรลดา ที่ จ.ตรัง- แชมป์โลก WBA รุ่นฟลายเวท (2534 -  2535)
** ชิง, 1 มิ.ย. 2534 ชนะคะแนน เอลวิซ อัลวาเรซ ที่ เกาหลีใต้
** ป้องกันครั้งที่ 1, 5 ต.ค. 2534 ชนะคะแนน เลโอ กาเมซ
** ป้องกันครั้งที่ 2, 24 มี.ค. 2535 ชนะน็อค โจนาธาน เปนาโลซา ยก 6 ที่ เกาหลีใต้
** เสียแชมป์, 26 ก.ย. 2535 แพ้คะแนน อากิเลส กุซมันที่ เกาหลีใต้- เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBA รุ่นจูเนียร์แบนตัมเวท , 29 ก.ย. 2533 แพ้ทีเคโอ เขาทราย แกแล็คซี่ ยก 6 ที่ จ.สุพรรณฯ
** ชิงแชมป์โลก WBA รุ่นฟลายเวท , 25 ก.ย. 2537 แพ้คะแนน แสน ส.เพลินจิตที่ สนามกีฬาจังหวัดกาญจนบุรี

**อ้างอิง**
  ประวัติ คิม ยองกังfix-attempted=yes  จาก boxrec.com
หมวดหมู่:นักมวยสากลชาวเกาหลีใต้
หมวดหมู่:แชมป์มวยสากลประเทศเกาหลีใต้
หมวดหมู่:แชมป์ OPBF
หมวดหมู่:แชมป์โลก WBA
หมวดหมู่:แชมป์โลก WBC
หมวดหมู่:บุคคลจากจังหวัดช็อลลาใต้
รางวัลช่อการะเกด

รางวัลช่อการะเกด เป็นรางวัลที่มอบให้แก่นักเขียนเรื่องสั้นดีเด่น ระหว่างปี 2520 - 2542 เพื่อส่งเสริมนักเขียนเรื่องสั้นรุ่นใหม่ มีต้นกำเนิดจากนิตยสาร โลกหนังสือ เมื่อ พ.ศ. 2520 มีการรวบรวมเรื่องสั้นของนักเขียนร่วมสมัยมาจัดพิมพ์ไว้ในชุด โลกหนังสือฉบับเรื่องสั้น โดยสุชาติ สวัสดิ์ศรี เป็นบรรณาธิการ และมีการประดับช่อการะเกดให้เรื่องสั้นดีเด่น ต่อมาเรียกว่า หนังสือช่อการะเกด
- ช่อการะเกดยุคแรก
หนังสือช่อการะเกดฉบับแรก ตีพิมพ์เมื่อ พ.ศ. 2521 และหยุดไปเมื่อ พ.ศ. 2523 
- ช่อการะเกดยุคที่ 2  
กลับมาอีกครั้งเมื่อ พ.ศ. 2532 (ช่อการะเกดยุคที่ 2) และตีพิมพ์อย่างต่อเนื่อง จนยุติลงเมื่อ พ.ศ. 2543 
- ช่อการะเกดยุคที่ 3 
กลับมาดำเนินการใหม่ใน พ.ศ. 2550 โดยทีมงานใหม่ภายใต้การควบคุมของบรรณาธิการคนเดิม มีนักเขียนแจ้งเกิดในยุคนี้หลายคน 
เช่น ชัยกร หาญไฟฟ้า  ปานศักดิ์  นาแสวง  ภาณุ ตรัยเวช  ธาร ยุทธชัยบดินทร์  ละเวง ปัญจสุนทร  จิตสุภา  ธนาวัฒน์ อุ่น เรืองศรี  สมภพ นิลกำแหง  ดุสิต จักรศิวาทิตย์  ปิติ ระวังวงศ์ ฯลฯ
จนกระทั่งถึงเดือนตุลาคม พ.ศ. 2553 ได้ยุติดำเนินการอีกครั้ง ถือเป็นบทอวสานของช่อการะเกดยุคที่ 3

**รายชื่อเรื่องสั้นที่ได้รางวัลช่อการะเกด**
 โลกหนังสือ ฉบับเรื่องสั้น ชุดที่ 1 "วันเวลาที่ผ่านเลย"
**รวมเรื่องสั้นของนักเขียนร่วมสมัยโดยสุชาติ  สวัสดิ์ศรี บรรณาธิการ พิมพ์ครั้งแรกเมื่อ : พฤษภาคม 2521- โลกหนังสือ ฉบับเรื่องสั้น ชุดที่ 2 "ราคาแห่งชีวิต"
**รวมเรื่องสั้นของนักเขียนร่วมสมัยโดยสุชาติ  สวัสดิ์ศรี บรรณาธิการ พิมพ์ครั้งแรกเมื่อ : มีนาคม 2522
*โลกหนังสือ ฉบับเรื่องสั้น ชุดที่ 3 "คลื่นหัวเดิ่ง"
**รวมเรื่องสั้นของนักเขียนร่วมสมัยโดยสุชาติ  สวัสดิ์ศรี บรรณาธิการ พิมพ์ครั้งแรกเมื่อ : กันยายน 2522
*โลกหนังสือ ฉบับเรื่องสั้น ชุดที่ 4 "เพชรน้ำงาม"
**รวมเรื่องสั้นของนักเขียนร่วมสมัยโดยสุชาติ  สวัสดิ์ศรี บรรณาธิการ พิมพ์ครั้งแรกเมื่อ : กันยายน 2523
*ชุดที่4 มีเรื่องสั้นจำนวน 4 เรื่อง ที่ได้รางวัล "ช่อการะเกด" ประจำฉบับ
**เมืองที่ไม่มีวัด โดย  ยังชิน
**ว่าวสีขาว โดย ประมวล มณีโรจน์
**ผ้าทอลายหางกระรอก โดย จำลอง ฝั่งชลจิตร
**คำตอบที่ต้องถาม โดย แก้ว ลายทอง
หมวดหมู่:รางวัลวรรณกรรม
หมวดหมู่:รางวัลช่อการะเกด
ราชาธิปไตย

ราชาธิปไตย (monarchy) เป็นรูปแบบการปกครองที่ตำแหน่งประมุขแห่งรัฐโดยปกติถืออยู่กระทั่งสวรรคตหรือสละราชสมบัติ โดยมากมักได้อำนาจมาโดยการสืบราชสมบัติในราชวงศ์เดียวกัน แต่ก็มีพระมหากษัตริย์ที่มาจากการเลือกตั้งหรือตั้งตนเป็นเจ้าด้วยเช่นกัน ขณะที่ในระบอบสาธารณรัฐ ประมุขของรัฐ (ซึ่งมักเรียกว่าประธานาธิบดี) โดยปกติมาจากการเลือกตั้ง และทำหน้าที่อยู่ในช่วงในเวลาที่แน่นอน เช่น 4 ปี 6 ปี เป็นต้น
ราชาธิปไตยเป็นหนึ่งในระบอบการปกครองที่เก่าแก่ที่สุด อาจถือกำเนิดขึ้นจากระบบการปกครองแบบหัวหน้าเผ่า (tribal kingship) หรือสมณเพศหลวง (royal priesthood) ในอดีต บางประเทศเชื่อว่าพระมหากษัตริย์ทรงได้เทวสิทธิ์ให้มาปกครองประเทศตามพระประสงค์ของพระเป็นเจ้า หรือบางประเทศอาจเชื่อว่าพระมหากษัตริย์เป็นเทพเจ้ามาจุติหรืออวตาร พระมหากษัตริย์ยังอาจมาจากพฤติการณ์รุนแรงของกลุ่มรุกรานต่อชุมชนท้องถิ่น ซึ่งแย่งชิงสิทธิของชุมชนเหนือประเพณี ผู้นำของกลุ่มที่แย่งชิงสิทธินั้นมักสถาปนาตนเป็นพระมหากษัตริย์ สถานะพระมหากษัตริย์กล่าวกันว่าเป็นผลซึ่งเผยถึงความสัมพันธ์ระหว่างทรัพยากร ชุมชน พระมหากษัตริย์และตำแหน่งของพระองค์ 
ราชาธิปไตยเคยเป็นระบอบการปกครองที่แพร่หลายที่สุดจนถึงคริสต์ศตวรรษที่ 19 แต่ปัจจุบันมิได้แพร่หลายอีกต่อไป อย่างน้อยก็ในระดับชาติ ประเทศซึ่งยังปกครองแบบราชาธิปไตยอยู่ ปัจจุบันมักพบในรูปของราชาธิปไตยภายใต้รัฐธรรมนูญ โดยพระมหากษัตริย์ทรงถือบทบาททางกฎหมายและพิธีกรรมเป็นเอกลักษณ์ แต่ไม่ทรงใช้หรือใช้อำนาจทางการเมืองอย่างจำกัดตามรัฐธรรมนูญหรือประเพณีซึ่งจัดสรรรฝ่ายปกครองที่อื่น พระมหากษัตริย์ทรงเป็นศูนย์รวมจิตใจ แต่อำนาจอธิปไตยอยู่ที่ประชาชน (ปรมิตตาญาสิทธิราชย์) พระมหากษัตริย์หลายพระองค์ถูกสถาปนาขึ้นตามจารีตประเพณีหรือตามประมวลกฎหมายเพื่อไม่ให้มีอำนาจทางการเมืองอย่างแท้จริง ส่วนบางประเทศยังใช้ระบอบสมบูรณาญาสิทธิราชย์ ซึ่งพระมหากษัตริย์มีพระราชอำนาจเบ็ดเสร็จไม่ถูกจำกัดภายใต้กฎหมาย
ปัจจุบันมี 44 รัฐเอกราชในโลกที่มีพระมหากษัตริย์เป็นประมุขแห่งรัฐ โดย 16 รัฐเป็นเครือจักรภพแห่งชาติ ซึ่งยอมรับว่าสมเด็จพระเจ้าชาลส์ที่ 3 แห่งสหราชอาณาจักรเป็นประมุขแห่งรัฐของตน ประเทศราชาธิปไตยทุกประเทศในยุโรปเป็นแบบภายใต้รัฐธรรมนูญ ยกเว้นนครรัฐวาติกัน

**ประเภทของราชาธิปไตย**
ราชาธิปไตย คือ การที่มีประมุขของรัฐเป็นกษัตริย์ แบ่งออกตามขอบเขต พระราชอำนาจเป็น
# สมบูรณาญาสิทธิราชย์ (absolute monarchy) กษัตริย์เป็นประมุขสูงสุดของรัฐและการบริหาร
# ปรมิตตาญาสิทธิราชย์ (limited monarchy) กษัตริย์เป็นประมุขที่มีอำนาจจำกัด เช่น ราชาธิปไตยภายใต้รัฐธรรมนูญ (Constitutional monarchy) ซึ่งพระราชอำนาจจะจำกัดอยู่ภายใต้รัฐธรรมนูญ

**การล่มสลายของราชาธิปไตย**
ราชาธิปไตยอาจถึงจุดจบได้หลายวิธีด้วยกัน เช่น อาจจะมีการปฏิวัติโค่นล้มราชวงศ์เกิดขึ้น หรืออย่างในอิตาลีหรือกรีซ ประชาชนลงประชามติตั้งสาธารณรัฐทำให้ราชาธิปไตยถึงจุดสิ้นสุด ในบางกรณี เช่นในอังกฤษและสเปน ราชาธิปไตยถูกโค่นล้มลงหรือได้รับการฟื้นฟูขึ้นใหม่ในภายหลัง หลังจากที่จักรพรรดินโปเลียนที่ 1 ประกาศสละราชสมบัติ ชาวฝรั่งเศสได้ฟื้นฟูราชวงศ์บูร์บงขึ้นมาใหม่หลังจากถูกจักรวรรดิของนโปเลียนยกเลิกไป

**รายชื่อรัฐราชาธิปไตยในปัจจุบัน**

**รัฐเอกราช**
รายการต่อไปนี้เป็นรัฐราชาธิปไตยที่ได้รับการรับรองจากสหประชาชาติ

**รัฐเอกราชไม่สมบูรณ์**
รายการต่อไปนี้เป็นรัฐราชาธิปไตยที่ได้รับการรับรองจากสหประชาชาติบางส่วน

**ดูเพิ่ม**
 ระบอบสมบูรณาญาสิทธิราชย์- ราชาธิปไตยภายใต้รัฐธรรมนูญ- เทวสิทธิ์ของพระมหากษัตริย์ - ราชาธิปไตยที่ถูกล้มล้าง- รัฐร่วมประมุข

หมวดหมู่:ตำแหน่งผู้มีอำนาจ
ออรอน

ออรอน (Āron) เป็นตัวละครอีกตัวหนึ่งในไฟนอลแฟนตาซี X เขาได้รับการกล่าวขานว่าเป็นผู้คุ้มกันในตำนานแห่งสฟีร่าเนื่องจาก เขาเป็นผู้คุ้มกันเพียงคนเดียวที่อยู่รอดหลังจากเอาชนะ ซินได้
ในเกมไฟนอลแฟนตาซี X ออรอนใช้ดาบคาตานะเป็นอาวุธซึ่งมีลักษณะคล้ายคลึงกับดาบโนดาจิ ออรอนนัดอยู่ในกลุ่มของซามูไรซึ่งมีการโจมตีที่รุนแรง ความสามารถพิเศษของออรอนอีกอย่างคือ สามารถทำลายการป้องกันของศัตรูได้ ซึ่งเป็นคุณสมบัติของนักรบในเกมไฟนอลแฟนตาซีแท็กติกส์

**อ้างอิง**
หมวดหมู่:ตัวละครในไฟนอลแฟนตาซี
สบู่หอมนกแก้ว

สบู่หอมนกแก้ว เป็นสบู่เริ่มเมื่อปี พ.ศ. 2490 โดยส่วนผสมคิดค้นโดย วอลเตอร์ เลโอ ไมเยอร์ ประธานกรรมการ 
บริษัท เบอร์ลี่ ยุคเกอร์ จำกัด (มหาชน)​ สบู่หอมนกแก้วผลิตขึ้นครั้งแรก ในนามของ บริษัท รูเบียอุตสาหกรรม มีโรงงานตั้งอยู่ในซอยรูเบีย เขตคลองเตย โดยมี บริษัท เบอร์ลี่ ยุคเกอร์ จำกัด (มหาชน)​ เป็นผู้จัดจัดจำหน่าย โดยเริ่มขายก้อนละ 3 บาท

**ลักษณะเด่น**
สบู่เป็นเนื้อแข็ง สีที่นิยมที่สุดคือสีเขียว มีกลิ่นที่เป็นเอกลักษณ์ โดยใช้หัวน้ำหอมที่นำเข้ามาจากฝรั่งเศส ปัจจุบันมีแบบกลิ่นจำปีและกลิ่นอื่นๆอีกมากมาย

**อ้างอิง**
http://www2.gotomanager.com/news/details.aspx?id=3869 date=2006-03-24 
หมวดหมู่:สบู่
หมวดหมู่:บริษัทของไทย